open-index/open-wikipedia-markdown huggingface dataset:
นวนคร

**บริษัท นวนคร จำกัด (มหาชน)** เป็นบริษัทพัฒนาโครงการอสังหาริมทรัพย์และนิคมอุตสาหกรรม มีที่ตั้งโครงการจำนวน 2 แห่ง คือ เขตอุตสาหกรรมนวนคร ปทุมธานีและเขตอุตสาหกรรมนวนคร นครราชสีมา ดำเนินธุรกิจประกอบด้วย 4 ธุรกิจหลัก อันได้แก่การพัฒนาที่ดินและสิ่งปลูกสร้าง การลงทุนทางด้านสาธารณูปโภค การลงทุนทางด้านการบริการ และการลงทุนทางด้านพลังงาน

บริษัท นวนคร จำกัด ก่อตั้งเมื่อวันที่ 26 มีนาคม พ.ศ. 2514 โดยดำเนินธุรกิจพัฒนาอสังหาริมทรัพย์พื้นที่นิคมอุตสาหกรรมนวนคร บนถนนพหลโยธิน อำเภอคลองหลวง จังหวัดปทุมธานี ด้วยเนื้อที่เริ่มต้น 5,000 ไร่ ต่อมา พ.ศ. 2534 บริษัท เอ็นอีพี อสังหาริมทรัพย์และอุตสาหกรรม จำกัด (มหาชน) ได้เข้ามาถือหุ้นร้อยละ 53.35 ต่อมาบริษัทได้จดทะเบียนแปรสภาพเป็นบริษัทมหาชน เมื่อวันที่ 31 ตุลาคม พ.ศ. 2545 ในปี พ.ศ. 2547 บริษัทได้เปิดทำการซื้อขายในตลาดหลักทรัพย์แห่งประเทศไทย

## บริษัทย่อย บริษัทร่วม บริษัทร่วมค้าและบริษัทที่เกี่ยวข้อง
;บริษัทย่อย
* บริษัท อาร์อีเอ็น โคราชเอ็นเนอร์ยี่ จำกัด (REN)
* บริษัท ๙ สมาร์ท เรสซิเดนซ์ จำกัด
* บริษัท ๙ สมาร์ท ดีเวลลอปเมนท์ จำกัด
* บริษัท ๙ เฟรชมาร์เก็ตเพลส จำกัด
* บริษัท ๙ โฮเทล แอนด์เซอร์วิส จำกัด

;บริษัทร่วม/บริษัทร่วมค้า
* บริษัท ไทธนันต์ จำกัด
* บริษัท ผลิตไฟฟ้า นวนคร จำกัด (NNEG)
* บริษัท อาร์อีเอ็น โคราชเอ็นเนอร์ยี่ จำกัด
* บริษัท รักษาความปลอดภัย นวนคร อินเตอร์เนชั่นแนลการ์ดดิ้ง จำกัด (เดิม บริษัท นวนคร อินเตอร์เนชั่นแนลการ์ด จำกัด)
* บริษัท ซูมิโชโกลบอลโลจิสติคส์ (ประเทศไทย) จำกัด (เดิม บริษัท นวนคร ดิสตริบิวชั่น เซ็นเตอร์ จำกัด)

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2514
หมวดหมู่:ธุรกิจพัฒนาอสังหาริมทรัพย์
หมวดหมู่:บริษัทในจังหวัดปทุมธานี
ฝีมะม่วง

**ฝีมะม่วง** (; จากภาษากรีก βουβών, *boubṓn*, 'ขาหนีบ') เป็นอะดีไนติสหรือการอักเสบของต่อมน้ำเหลืองประเภทหนึ่ง ถือเป็นตัวอย่างหนึ่งของลิมฟาดีโนพาธีชนิดรีแอกทีฟ (reactive lympadenopathy)

ฝีมะม่วงเป็นอาการหนึ่งของกาฬโรคและปรากฏในลักษณะการบวมที่ปวดในบริเวณสะโพก, คอ, ขาหนีบ และรักแร้ นอกจากนี้ ฝีมะม่วงยังอาจเป็นอาการหนึ่งของการติดเชื้อแบคทีเรีย *[[Yersinia pestis]]* ที่ติดต่อจากการถูกหมัดกัด เชื้อจะแพร่ผ่านเลือดไปสู่ระบบน้ำเหลืองและแบ่งตัวในต่อมน้ำเหลือง เป็นผลให้เกิดฝีมะม่วง ฝีมะม่วงจากกาฬโรคอาจตาย , ส่งผลให้เนื้อเยื่อโดยรอบตาย หรืออาจแตกและปล่อยหนองออกมา  การติดเชื้อสามารถแพร่กระจายจากฝีมะม่วงไปรอบร่างกาย ส่งผลให้เกิดโรคในรูปอื่น เช่น นูโมนิกพลาก

## อ้างอิง

หมวดหมู่:โรคผิวหนัง
สุสานจีนบาบ๋า

**สุสานจีนบาบ๋า** (ตัวเต็ม: 福山亭 อ่านในภาษาฮกเกี้ยนว่า "ฮกซันเต็ง") เป็นสุสานสาธารณะของชาวจีนบาบ๋า ซึ่งเป็นกลุ่มชาวจีนฮกเกี้ยนที่มาจากประเทศสิงคโปร์ และถือเป็น 1 ใน 3 สุสานสาธารณะจีนในกลุ่มย่านแยกเดโช ถนนสีลมที่ยังหลงเหลืออยู่ ประกอบด้วยสุสานจีนบาบ๋า  สุสานฮกเกี้ยน และสุสานและฌาปนสถานสมาคมจีนแคะ ตั้งอยู่ติดต่อกับถนนสีลม แขวงสีลม เขตบางรัก กรุงเทพมหานคร มีพื้นที่ประมาณ 5.77 ไร่ ก่อตั้งขึ้นในปี พ.ศ. 2450 

ในบรรดาสุสานสาธารณะจีนทั้งหมดในย่านแยกเดโชถนนสีลม สุสานจีนบาบ๋าเป็นสุสานที่มีขนาดใหญ่ที่สุด เป็นสุสานจีนเพียงแห่งเดียวที่ติดถนนสีลม และไม่ได้อยู่ภายใต้การดูแลรักษาโดยสมาคมจีน แต่อยู่ภายใต้ระบบกฎหมายทรัสต์ที่เรียกว่า ทรัสต์สุสานจีนบาบ๋า โดยทรัสต์ดังกล่าวเกิดขึ้นจากการรวมตัวของกลุ่มชาวจีนบาบ๋าในกรุงเทพมหานครเพื่อรวบรวมเงินและก่อตั้งเป็นสุสานจีนขึ้น และแต่งตั้งให้มีทรัสตี (trustee) ทำหน้าที่ดูแลรักษาพื้นที่ แม้กลุ่มชาวจีนบาบ๋าจะเป็นกลุ่มชาวจีนที่มีจำนวนน้อย แต่ก็ได้มีการรวมตัวกันจัดตั้งองค์กรในชื่อสโมสรจีนบาบ๋า (Strait Born Chinese Association, SBCA) ขึ้นในปี พ.ศ. 2458 มีจุดประสงค์หลักคือการช่วยเหลือเกื้อกูลด้านการเงินและค่าจัดการศพ ก่อนจะถูกยุบไปในช่วงเวลาต่อมา

ปัจจุบันสุสานจีนบาบ๋ามีหลุมฝังศพภายในประมาณ 200 หลุม หลุมสุดท้ายที่ฝังในสุสานระบุปี พ.ศ. 2504 ส่วนใหญ่มีสภาพที่ทรุดโทรมและถูกทิ้งร้าง เนื่องจากมีการถมพื้นที่และเทพื้นคอนกรีตโดยรอบหลุมฝังศพเพื่อเป็นที่จอดรถยนต์ ทำให้หลุมฝังศพส่วนใหญ่จมดิน เช่นเดียวกับสุสานจีนอีก 2 แห่ง ในกลุ่มสุสานแยกเดโช ถนนสีลม ที่มีการเปิดพื้นที่ให้เป็นที่จอดรถยนต์ทำให้พบว่าในช่วงวันธรรมดามีการจอดรถยนต์เต็มพื้นที่

## ระเบียงภาพ

ไฟล์:Straits-born Chinese cemetery (I).jpg|หลุมฝังศพบริเวณด้านหน้าสุสานจีน
ไฟล์:Straits-born Chinese cemetery (II).jpg|หลุมฝังศพที่ถูกทิ้งร้างภายใน


## อ้างอิง

## แหล่งข้อมูลอื่น

หมวดหมู่:ศาสนสถานในเขตบางรัก
หมวดหมู่:สุสานในประเทศไทย
หมวดหมู่:สีลม
ชู ฮย็อน-ย็อง

**ชู ฮย็อน-ย็อง** (; เกิด 14 มกราคม ค.ศ. 1996) เป็นนักแสดงชาวเกาหลีใต้ ซึ่งเป็นที่รู้จักจากการเป็นนักแสดงหลักของรายการโทรทัศน์ประเภท สุขนาฏกรรม-ปกิณกะบันเทิง (comedy-variety show) *แซเทอร์เดย์ไนต์ไลฟ์ โคเรีย รีบูต* (Saturday Night Live Korea Reboot; ค.ศ. 2021–2022) และเป็นที่รู้จักจากบทบาท ดง กือ-รามี ใน *[[อูยองอู ทนายอัจฉริยะ]]* (Extraordinary Attorney Woo; ค.ศ. 2022) 

## ผลงานการแสดง

### ภาพยนตร์

### ละครชุดที่ออกอากาศทางโทรทัศน์

### ละครชุดออนไลน์

### รายการโทรทัศน์ออนไลน์

## รางวัล และการเสนอชื่อเข้าชิง

## อ้างอิง

## แหล่งข้อมูลอื่น

* 
* 

หมวดหมู่:นักแสดงหญิงชาวเกาหลีใต้ในศตวรรษที่ 21
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
ปรัตยังคิรา

**ปรัตยังคิรา** (, ) คำไวพจน์เรียกอีกนามว่า **อาถรรพณะ ภัทรกาลี**, **นรสิงหิ**, **สิงหมุกขี** และ **นิกุมภา** เป็นเจ้าแม่ในศาสนาฮินดูที่เกี่ยวข้องอย่างยิ่งกับนิกายศักติ พระนางถูกกล่าวถึงในฐานะพลังเป็นพละกำลังอำนาจและชายาของพระนรสิงห์ ตามคัมภีร์ตรีปุระรักษยะ พระนางคือพละกำลังอำนาจและเป็นภาคโกรธดุร้ายของพระแม่ตริปุรสุนทรี สำหรับในพระเวท, นางคือภาคหนึ่งของอาถรรพณะ ภัทรกาลี, เทวีแห่งอาถรรพ์เวท และ เวทมนตร์กลพระคาถาทั้งหลายพระนางเป็นหนึ่งในกลุ่มคณะเทวีสัปตมาตฤกาเทพมารดร

## ในมหากาพย์ฮินดู
เจ้าแม่ปรัตยังคิรา มีบทบาทสำคัญอย่างยิ่งอันถูกกล่าวถึงในมหากาพย์ฮินดู*[[รามายณะ]]* อินทรชิต ซึ่งประกอบพิธี "นิกุมภิลายัญ" (พิธีการสักการะบูชาบวงสรวงสังเวยพลีกรรมอุทิศถวายแด่ จ้าวแม่นิกุมภิลา อันเป็นคำไวพจน์เรียกอีกนามของเจ้าแม่ปรัทยังกีร่า) ในขณะที่พระรามและทหารยุทธโยธาของพระองค์กำลังทำการรบรณรงค์สงครามอยู่ในสนามรบนครลังกา หนุมานได้มาทำลายพิธีกรรมนี้ของอินทรชิต ด้วยเหตุที่ว่าหากอินทรชิตประกอบพิธีสำเร็จครบถ้วนตามตำราขนบประเพณีจะกลายเป็นอมตะและไม่มีผู้ใดหยุดยั้งเขาไว้ได้ และโดยทั่วไปพระนางถือว่าเป็นกุลเทวดา (เทพบรรพชน) ผู้รักษาตระกูลของทศกัณฐ์และนครลงกา

ส่วนในรามเกียรติ์และโขนของไทยและเรียมเกร์ละโคนโขลของกัมพูชา ปรากฏนามของพระนางในนามของ **กุมภนิยา** อันเป็นพิธีกรรมบูชายัญของอินทรชิต แต่ไม่ปรากฏบทบาทของพระนางเช่นรามายณะต้นฉบับ แต่ยกบทบาทของเทพเจ้าฮินดูที่อินทรชิตทำพิธีการสักการะบูชายัญให้แก่ท้าวมหาพรหมธาดา อันเป็นมเหศักดิ์เทวราชแทน

## ดูเพิ่ม
* มาตฤกา
* นวทุรคา
* มหาวิทยา

## อ้างอิง

## แหล่งข้อมูลอื่น
* 

หมวดหมู่:เทวีในศาสนาฮินดู
มังกรกินผัก อายุ 5,000 ปี จู่ ๆ ก็กลายเป็นมังกรไม่ดีไปซะอย่างนั้น

***มังกรกินผัก อายุ 5,000 ปี จู่ ๆ ก็กลายเป็นมังกรไม่ดีไปซะอย่างนั้น*** หรือ ***อสูรกินพืช ใครหาว่าข้าคือวายร้าย*** () เป็นซีรีส์ไลต์โนเวลญี่ปุ่น เขียนโดยไคเซ เอโนโมโตะ และวาดภาพประกอยโดยชูงาโอะ เผยแพร่ออนไลน์ระหว่างเดือนมิถุนายน พ.ศ. 2560 ถึงเดิอนมิถุนายน พ.ศ. 2563 ทางเว็บไซต์นิยายออนไลน์โดยผู้ใช้โชเซ็ตสึกะ นิ นาโร ภายหลังได้รับลิขสิทธิ์ตีพิมพ์โดยสำนักพิมพ์คาโดกาวะโชเต็ง ตีพิมพ์เป็นหนังสือไลต์โนเวลในเครือคาโดกาวะสนีกเกอร์บุงโกะทั้งหมด 3 เล่มตั้งแต่เดือนกุมภาพันธ์ พ.ศ. 2561 ถึงเดือนตุลาคม พ.ศ. 2562 มังงะดัดแปลงวาดภาพโดยโคอจิ มูโระ ตีพิมพ์ในนิตรสาร*[[กังกังโจกเกอร์รายเดือน]]* นิตยสารมังงะแนว*[[โชเน็ง]]*ของบริษัทสแควร์เอนิกซ์ตั้งแต่เดือนมกราคม พ.ศ. 2561 ถึงเดือนพฤศจิกายน พ.ศ. 2562 รวมรวมเป็นหนังสือมังงะรวมเล่ม (*[[ทังโกบง]]*) ทั้งหมด 5 เล่ม ซีรีส์ออริจินัลเน็ตแอนิเมชัน (โอเอ็นเอ) ญี่ปุ่น-จีนดัดแปลงสร้างโดย Studio LAN ฉาย ตั้งแต่เดือนกรกฎาคมถึงตุลาคม พ.ศ. 2565 ทางปีลีปีลี

## ตัวละคร
;
:

;
:

;
:

;
:

;
:

## รูปแบบต่าง ๆ
### ไลต์โนเวล
ซีรีส์ไลต์โนเวลเขียนโดยไคเซ เอโนโมโตะ เผยแพร่ออนไลน์ระหว่างเดือนมิถุนายน พ.ศ. 2560 ถึงเดิอนมิถุนายน พ.ศ. 2563 ทางเว็บไซต์นิยายออนไลน์โดยผู้ใช้โชเซ็ตสึกะ นิ นาโร ภายหลังได้รับลิขสิทธิ์ตีพิมพ์โดยสำนักพิมพ์คาโดกาวะโชเต็ง ตีพิมพ์เป็นหนังสือไลต์โนเวลในเครือคาโดกาวะสนีกเกอร์บุงโกะทั้งหมด 3 เล่มตั้งแต่วันที่ 1 กุมภาพันธ์ พ.ศ. 2561 ถึง 1 ตุลาคม พ.ศ. 2562 วาดภาพประกอบโดยชูงาโอะ 

### มังงะ
มังงะดัดแปลงวาดภาพโดยโคอิจิ มูโระ ตีพิมพ์ในนิตรสาร*[[กังกังโจกเกอร์รายเดือน]]* นิตยสารมังงะแนว*[[โชเน็ง]]*ของบริษัทสแควร์เอนิกซ์ตั้งแต่วันที่ 22 มกราคม พ.ศ. 2561 ถึง 22 พฤศจิกายน พ.ศ. 2562 รวมรวมเป็นหนังสือมังงะรวมเล่ม (*[[ทังโกบง]]*) ทั้งหมด 5 เล่ม 

### อนิเมะ
ในวันที่ 21 พฤศจิกายน พ.ศ. 2564 ได้มีการประกาศสร้างซีรีส์ออริจินัลเน็ตแอนิเมชัน (โอเอ็นเอ) ญี่ปุ่น-จีนดัดแปลง อำนวยการผลิตโดยปีลีปีลี และสร้างแอนิเมชันโดย Studio LAN กำกับโดยหลิว ซือเหวิน รูปแบบเสียงพากย์ภาษาจีนฉายทางปีลีปีลีตั้งแต่วันที่ 30 กรกฎาคม ถึง 8 ตุลาคม พ.ศ. 2565 ส่วนรูปแบบเสียงพากย์ภาษาญี่ปุ่นเริ่มออกอากาศทางโทรทัศน์ในวันที่ 6 มกราคม พ.ศ. 2566 ทางช่อง AT-X, Tokyo MX และ BS Fuji ในรูปแบบเสียงพากย์ภาษาจีน เพลงเปิดคือเพลง  โดยหลิว จฺวินหลัง ส่วนเพลงปิดคือเพลง  โดยเสี่ยว ยฺเหวียน ในรูปแบบเสียงพากย์ภาษาญี่ปุ่น เพลงเปิดคือเพลง  ร้องโดยชูกะ ไซโต, ส่วนเพลงปิดคือเพลง "buddy" ร้องโดยวง Amber 

#### รายชื่อตอน

## หมายเหตุ

## อ้างอิง

## แหล่งข้อมูลอื่น
*  ทาง โชเซ็ตสึกะ นิ นาโร 
*  
*  
*  ที่ ปีลีปีลี 
* อนิเมะ ''มังกรกินผัก อายุ 5,000 ปี จู่ ๆ ก็กลายเป็นมังกรไม่ดีไปซะอย่างนั้น'' (''อสูรกินพืช ใครหาว่าข้าคือวายร้าย'') พากย์จีน ที่ปีลีปีลี 
* อนิเมะ ''มังกรกินผัก อายุ 5,000 ปี จู่ ๆ ก็กลายเป็นมังกรไม่ดีไปซะอย่างนั้น'' (''อสูรกินพืช ใครหาว่าข้าคือวายร้าย'') พากย์ญี่ปุ่น ที่ปีลีปีลี 
* อนิเมะ ''มังกรกินผัก อายุ 5,000 ปี จู่ ๆ ก็กลายเป็นมังกรไม่ดีไปซะอย่างนั้น'' (''อสูรกินพืช ใครหาว่าข้าคือวายร้าย'') พากย์ไทย ที่ปีลีปีลี 
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2561
หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2565
หมวดหมู่:ไลต์โนเวล
หมวดหมู่:การ์ตูนญี่ปุ่นแนวโชเน็ง
หมวดหมู่:รักพิมพ์
หมวดหมู่:กังกังคอมิกส์
หมวดหมู่:หนังสือการ์ตูนเกี่ยวกับมังกร
หมวดหมู่:นวนิยายเกี่ยวกับมังกร
วัดถ้ำอภัยดำรงธรรม

**วัดถ้ำอภัยดำรงธรรม** หรือ **วัดถ้ำพวง** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลปทุมวาปี อำเภอส่องดาว จังหวัดสกลนคร  ตั้งอยู่ในเขตพื้นที่รอยต่อ 3 จังหวัด คือ จังหวัดสกลนคร จังหวัดอุดรธานี และจังหวัดกาฬสินธุ์ บนเทือกเขาภูพานซึ่งเชื่อมต่อจากจังหวัดสกลนครที่มีนามตามชาวบ้านท้องถิ่นเรียกว่า *ภูผาเหล็ก* คงความหมายที่ว่าบริเวณพื้นที่ถ้ำพวงนั้นมีแร่เหล็กเป็นจำนวนมาก หากนำแม่เหล็กวางลงบนพื้นดิน จะมีหินเล็ก ๆ ติดขึ้นมาเป็นพวง 

เมื่อ พ.ศ. 2504 พระอาจารย์วัน อุตฺตโม ได้เริ่มก่อตั้งวัดถ้ำอภัยดำรงธรรมและจำพรรษาอยู่ ณ วัดแห่งนี้ จนมีพระภิกษุสามเณรเพิ่มจำนวนมากขึ้นเรื่อย ๆ ในปี พ.ศ. 2514 ท่านพระอาจารย์วัน อุตฺตโม ได้นำคณะศิษยานุศิษย์ร่วมกันสร้างถนนขึ้นสู่ยอดเขาภูผาเหล็กซึ่งมีถ้ำอีกแห่งหนึ่งมีชื่อว่า *ถ้ำพวง* และยังสร้าสร้างวัดถ้ำพวง (เป็นส่วนหนึ่งของวัดถ้ำอภัยดำรงธรรม) จากนั้นได้สร้างอาคารเสนาสนะ รวมถึงสร้างพระพุทธรูปปางนาคปรกหน้าตักกว้าง 5 เมตร ไว้ ณ ถ้ำพวง นามว่า *พระมงคลมุจลินท์* พร้อมทั้งสร้างวิหารครอบองค์พระพุทธรูปในเวลาต่อมา วัดยังมีพิพิธภัณฑ์อัฐบริขารพระอาจารย์วัน อุตตโม เป็นอาคารรูปทรงจัตุรมุข 2 ชั้น ประดับประดาด้วยหินอ่อนทั้งหลัง ชั้นล่างตกแต่งเป็นห้องแสดงภาพวาดเกี่ยวกับประวัติของพระอาจารย์ตั้งแต่เกิด ส่วนภายในชั้นบนมีรูปปั้นของท่านในท่านั่งขัดสมาธิ และมีสังเวชนียสถาน

วัดถ้ำอภัยดำรงธรรมตั้งวัดเมื่อวันที่ 22 กุมภาพันธ์ พ.ศ. 2528 ได้รับพระราชทานวิสุงคามสีมาเมื่อวันที่ 26 พฤศจิกายน พ.ศ. 2534

## อ้างอิง

ถ้ำอภัยดำรงธรรม
ถ้ำอภัยดำรงธรรม
หมวดหมู่:อำเภอส่องดาว
วัดเกาะเนียง

**วัดเกาะเนียง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลควนโพธิ์ อำเภอเมืองสตูล จังหวัดสตูล มีที่ดินตั้งวัดเนื้อที่ 11 ไร่ 2 งาน น.ส. 3 เลขที่ 132 

วัดเกาะเนียงเริ่มสร้างขึ้นโดยชาวบ้านรวบรวมเงินกันซื้อที่ดินของนายนำ เพ็ชรมาศ เมื่อ พ.ศ. 2509 สร้างเป็นที่พักสงฆ์ให้พระเกลื่อน จนทโชโต จำพรรษา ต่อมานายพัว รามสนะ ได้ดำเนินการสร้างและตั้งวัดขึ้น จนได้รับอนุญาตให้สร้างวัดเมื่อวันที่ 19 พฤศจิกายน พ.ศ. 2519 และกระทรวงศึกษาธิการได้ประกาศตั้งเป็นวัด เมื่อวันที่ 11 พฤศจิกายน พ.ศ. 2520 ได้รับพระราชทานวิสุงคามสีมาเมื่อวันที่ 12 กันยายน พ.ศ. 2529

อาคารเสนาสนะที่สำคัญ ได้แก่ ศาลาการเปรียญ กว้าง 8 เมตร ยาว 14 เมตร สร้างเมื่อ พ.ศ. 2515 โครงสร้างไม้ พื้นคอนกรีต กุฎิสงฆ์จำนวน 7 หลัง โครงสร้างเป็นอาคารไม้ 6 หลัง ครึ่งตึกครึ่งไม้ 1 หลัง  หอสวดมนต์ กว้าง 9 เมตร ยาว 14 เมตร ศาลาพักผ่อน 1 หลัง หอฉัน กว้าง 10 เมตร ยาว 15 เมตร สร้างเมื่อ พ.ศ. 2512 โครงสร้างไม้ พื้นคอนกรีต

## อ้างอิง

เกาะเนียง
วัดคงคาวดี (จังหวัดสงขลา)

**วัดคงคาวดี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรัตภูมิ อำเภอควนเนียง จังหวัดสงขลา ปัจจุบันมีพระครูวิมลสิริสุนทร เป็นเจ้าอาวาส

วัดคงคาวดีเดิมเรียกว่า **วัดปากบางภูมี** ตามชื่อเดิมของหมู่บ้าน บ้างเรียกว่า **วัดหลวงพ่อสงค์** ตั้งวัดเมื่อ พ.ศ. 2440 ได้รับพระราชทานวิสุงคามสีมาเมื่อ พ.ศ. 2455

ศาลาการเปรียญรวมถึงที่อุโบสถของวัดคงคาวดีมีภาพจิตรกรรมฝาผนังซึ่งวาดโดยครูจูหลิง ปงกันมูลกับครูและเพื่อนนิสิตรวม 7 คนเมื่อ พ.ศ. 2545 ในช่วงก่อนที่ครูจูหลิงจะสอบบรรจุเป็นครูศิลปะในจังหวัดนราธิวาสได้ โดยเขียนไว้บนผนังด้านในบริเวณเหนือหน้าต่างทั้งสี่ด้าน และมีกุฏิดิน 

วัดมีเกจิอาจารย์ที่มีชื่อเสียงคือหลวงปู่สงค์ ศรีสุวรรณโณ มีชื่อเสียงในด้านคงกระพันชาตรีและเมตตามหานิยม ท่านได้สร้างถนน และโรงเรียนภายในวัดคงคาวดี

## อ้างอิง

คงคาวดี
หมวดหมู่:อำเภอควนเนียง
ราชวงศ์กอญัร

**ราชวงศ์กอญัร** (; ) เป็นราชวงศ์ที่ปกครองอาณาจักรเปอร์เซีย (อิหร่านในปัจจุบัน) ตั้งแต่ปี  1789 จนถึง 1925 โดยมีรากเหง้ามาจากชนเผ่าเติร์กตุรกีที่ชื่อว่า “กอญัร” ซึ่งมีบทบาทสำคัญในการเมืองเปอร์เซียตั้งแต่ศตวรรษที่ 17 ราชวงศ์นี้ก่อตั้งโดยอะฆา มุฮัมมัด ข่าน ผู้ล้มล้างราชวงศ์ซันด์ พระองค์มีชื่อเสียงในด้านความโหดเหี้ยมเด็ดขาด แต่ก็สามารถรวมดินแดนเปอร์เซียให้กลับมาเป็นหนึ่งเดียวได้อีกครั้ง หลังจากนั้นก็ย้ายราชธานีไปยังเตหะราน ซึ่งกลายเป็นเมืองหลวงของอิหร่านจนถึงปัจจุบัน

ช่วงรุ่งเรืองของราชวงศ์กอญัรอยู่ในสมัยของพระเจ้าฟัตฮ์ อะลี ชาห์องค์ที่สอง และพระเจ้านาศิร อัลดีน ชาห์องค์ที่สี่ โดยมีความพยายามในการพัฒนาเศรษฐกิจและเปิดรับอิทธิพลตะวันตก อย่างไรก็ตาม ราชวงศ์กอญัรต้องเผชิญกับแรงกดดันจากจักรวรรดิรัสเซียและจักรวรรดิอังกฤษ ทำให้ประเทศสูญเสียดินแดนในคอเคซัสและเกิดการพึ่งพาต่างชาติ

การอ่อนแอทางการเมือง การทุจริตในราชสำนัก และการต่อต้านจากประชาชน นำไปสู่การปฏิวัติรัฐธรรมนูญในช่วงต้นศตวรรษที่ 20 ซึ่งแม้จะได้รัฐธรรมนูญฉบับแรกในปี 1906 แต่ก็ไม่สามารถปฏิรูประบบได้สำเร็จ ราชวงศ์สิ้นสุดลงเมื่อ นายทหารชื่อว่าเรซา ข่าน ทำรัฐประหารและสถาปนาราชวงศ์ปาห์ลาวีในปี 1925 ปิดฉากราชวงศ์กอญัรที่ปกครองประเทศมากว่า 130 ปี

## ชาห์แห่งราชวงศ์กอญัร

## อ้างอิง

หมวดหมู่:ราชวงศ์อิหร่าน
หมวดหมู่:ก่อตั้งในปี พ.ศ. 2332
หมวดหมู่:สิ้นสุดในปี พ.ศ. 2468
ศุกร์ทมิฬ

**ศุกร์ทมิฬ** (, Black Friday) เป็นชื่อของเหตุการณ์ในวันที่ 8 กันยายน ค.ศ. 1978 (พ.ศ. 2521) (17 แชฮ์รีแวร์ 1357 ตามปฏิทินของอิหร่าน) ในประเทศอิหร่าน ซึ่งประชาชน 64 คนหรือไม่น้อยกว่าร้อย ถูกฆ่าและถูกสังหารอย่างโหดร้ายทารุณและมีผู้บาดเจ็บกว่า 205 คนโดยทหารของกองทัพรัฐบาลอิหร่าน (Imperial Iranian Army) ในจัตุรัสจาเลห์ () ในกรุงเตหะราน ซึ่งตามข้อมูลนักประวัติศาสตร์ทางทหารสเปนเซอร์ ซี. ทักเกอร์ซึ่งมีกล่าวว่าประชาชน 64 คนถูกสังหารอย่างโหดเหี้ยมซึ่งมีผู้ประท้วง 64 คนและเจ้าหน้าความมั่นคง 30 คนถูกสังหารเช่นกันการเสียชีวิตของประชาชนถูกอธิบายว่าเป็นเหตุการณ์สำคัญของการปฏิวัติอิสลามที่ยุติความหวังและการประนีประนอมใดๆ ทั้งสิ้นของระบอบการปกครองของพระเจ้าชาห์ โมฮัมหมัด เรซา ปาห์ลาวี

## แหล่งอ้างอิง

หมวดหมู่:การประท้วงในประเทศอิหร่าน
หมวดหมู่:การประท้วงใน พ.ศ. 2521
หมวดหมู่:การสังหารหมู่ที่ก่อการโดยอิหร่าน
หมวดหมู่:การปฏิวัติอิหร่าน
ขุยซิง

** ขุยซิง ** () ตามภาษาจีนกลาง หรือ **ฆวยแช้เอี้ย** (魁星爺) ในภาษาจีนจีนแต้จิ๋ว หรือ **ข๊วยต้าวแช้กุ้น** (魁斗星君) ในภาษาจีนฮกเกี่ยนเป็นเทวบุรุษในศาสนาเต๋าและศาสนาชาวบ้านจีนและเป็นเทพเจ้าแห่งดาวไถสี่ดวงตามคติโหราศาสตร์จีนและเป็นผู้เทพเจ้าอุปถัมป์รักษาการเรียน บัณฑิต จอหงวน พระองค์ได้รับการสักการะบูชาควบคู่กับเจ้าพ่อบุ่นเชียงในฐานะเทวราชแห่งการศึกษาและความรู้  พระองค์เป็นเป็นหนึ่งในปัญจเทพบดีแห่งวรรณกรรมจีน

[thumb|[กิมซิ้นศิลปะแบบประเพณีจีนสมัยปัจจุบันของเจ้าพ่อบุ่นเชียง (ซ้าย) และเทพบดีขุยซิง (ขวา) ณ ศาลเจ้าโถ่วตีกงนครเฉวียนโจว (泉山土地公宫) มณฑลฮกเกี้ยน ประเทศจีน]]

## ดูเพิ่ม
* รายพระนามเทวดาจีน
* รายพระนามเทวดาที่ได้รับการสถาปนาในห้องสิน
* เทพเจ้าในห้องสิน
* เจ้าแม่พระจันทร์
* พระแม่หนี่วา
* พระพายจีน
* พระมณีเมขลาจีน
* หลุยจินจู้ (รามสูรจีน)
* เทพเจ้าและผู้เศษของจีน
* พระพิรุณเทวี

## อ้างอิง

หมวดหมู่:การศึกษา
หมวดหมู่:วรรณกรรมจีน
หมวดหมู่:เทพเจ้าจีน
หมวดหมู่:เทวดา
หมวดหมู่:เทพเจ้าจีน
หมวดหมู่:ลัทธิเต๋า
หมวดหมู่:เทพปกรณัมจีน
หมวดหมู่:การเรียนรู้
หมวดหมู่:พหุเทวนิยม
หมวดหมู่:ศาสนาชาวบ้านจีน
หมวดหมู่:เซียน
หมวดหมู่:วัฒนธรรมจีน
หมวดหมู่:เทศกาลจีน
หมวดหมู่:ไต้หวัน
RWBY: จักรวรรดิเหมันต์

***RWBY: จักรวรรดิเหมันต์*** () เป็นซีรีส์อนิเมะญี่ปุ่น ที่ผลิตโดยสตูดิโอชาฟท์ อ้างจากซีรีส์เว็บอเมริกันเรื่อง  ที่สร้างโดย Monty Oum ของ Rooster Teeth มังงะได้รับการดัดแปลงและวาดภาพโดยคุมิโกะ ซู่เคน เริ่มตีพิมพ์ในนิตยสาร*[[โชเน็ง]]* *[[Dengeki Daioh]]* ของแอสกีมีเดียเวิร์กส ตั้งแต่เดือนมิถุนายน พ.ศ. 2565 ในประเทศไทยได้รับลิขสิทธิ์เผยแพร่โดย Aniplus Asia มีการเผยแพร่ผ่านทางแอปพลิเคชัน Ais Play ออกอากาศตั้งแต่เดือนกรกฎาคมถึงกันยายน พ.ศ. 2565

## พากย์เสียง

## การผลิตและการเปิดตัว
ในเดือนกุมภาพันธ์ พ.ศ. 2565 มีการเปิดเว็บไซต์สำหรับ RWBY Project โดยมีชื่อว่า "Team RWBY Project" และประกาศพร้อมที่จะมีขึ้นในเร็ว ๆ นี้ ต่อมาในวันที่ 25 มีนาคม พ.ศ. 2565 มีการประกาศทำเป็นซีรีส์อนิเมะ ที่สร้างโดยสตูดิโอชาฟท์ ผู้กำกับซีรีส์อนิเมะโดยโทชิมาซะ ซูซูกิ และหัวหน้าผู้กำกับซีรีส์อนิเมะโดยเคนจิโร โอกาดะ แอนิเมชั่นโดยเกน อูโรบูชิ เขียนบทโดย Tow Ubukata เพลงประกอบโดยโนบูโกะ โทดะ และคาซุมะ จินโนอูจิ ออกแบบตัวละครโดยโนบูฮิโระ ซูงิยามะ และวาดภาพโดย Huke

ซีรีส์อนิเมะเรื่องนี้ออกอากาศตั้งแต่วันที่ 3 กรกฎาคม ถึง 18 กันยายน พ.ศ. 2565 ทางช่องโตเกียวเอ็มเอกซ์, BS11 และ MBS ซึ่ง 3 ตอนแรกถูกสตีมบนช่องทางยูทูบ ตั้งแต่วันที่ 24 ถึง 26 เดือนมิถุนายน พ.ศ. 2565

เมื่อวันที่ 24 มีนาคม พ.ศ. 2565 นักพากย์สาว Arryn Zech ได้ออกมาแสดงความคิดเห็นไม่พอใจกับการมีส่วนร่วมของเธอใน *RWBY: จักรวรรดิเหมันต์* เมื่อเธอได้ทราบว่า Tow Ubukata ผู้เขียนบทของซีรีส์อนิเมะเรื่องนี้ เคยมีคดีข้อกล่าวหาเกี่ยวกับครอบครัวในปี พ.ศ. 2558 สิ่งนี้ทำให้ Tow Ubukata ผู้เขียนบทของซีรีส์อนิเมะเรื่องนี้ มีการตอบกลับต่ออาร์ริน เอช

ในเดือนกรกฎาคม พ.ศ. 2565 ซีรีส์อนิเมะเรื่องนี้ได้รับการอธิบายว่า เป็นซีรีส์ที่มี "ความต่อเนื่อง-ติดกัน" โดยมีการดึงมาจากตอนเปิดจาก 2 ซีซันแรกของ RWBY แล้วจึงเปิดตัวเป็นเรื่องราวชุดใหม่ระหว่างซีซันที่ 2 และซีซันที่ 3 ของ RWBY แต่เบี่ยงเบน "นอกไทม์ไลน์หลัก"

### รายชื่อตอน

## สื่อ
### มังงะ
มังงะได้รับการดัดแปลงและวาดภาพโดยคุมิโกะ ซู่เคน เริ่มตีพิมพ์ในนิตยสาร*[[โชเน็ง]]* *[[Dengeki Daioh]]* ของแอสกีมีเดียเวิร์กส ตั้งแต่วันที่ 27 มิถุนายน พ.ศ. 2565 โดยเล่มแรก (ทังโกบง) ออกเมื่อวันที่ 9 กันยายน พ.ศ. 2565

## เพลงประกอบอนิเมะ
### เพลงเปิด (Opening)
* เพลง Beyond Selves ร้องโดย Void_Chords

### เพลงปิด (Ending)
* เพลง Awake ร้องโดย ซะโอะริ ฮะยะมิ

## หมายเหตุ

## อ้างอิง

## แหล่งข้อมูลอื่น
*  
* บัญชีทวิตเตอร์ทางการ 
* 

หมวดหมู่:มังงะชุด
หมวดหมู่:การ์ตูนญี่ปุ่นแนวโชเน็ง
หมวดหมู่:มังงะที่ตีพิมพ์ในปี พ.ศ. 2565
หมวดหมู่:อนิเมะที่ออกฉายในปี พ.ศ. 2565
หมวดหมู่:มังงะของสำนักพิมพ์แอสกีมีเดียเวิร์กส์
หมวดหมู่:รายการโทรทัศน์ของโตเกียวเอ็มเอ็กซ์
วัดหนองกาทอง

**วัดหนองกาทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโรงเข้ อำเภอบ้านลาด จังหวัดเพชรบุรี 

ไม่ทราบแน่ชัดว่าสร้างเมื่อใด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2465 ตามบัญชีวัดแผนกศึกษาธิการ อำเภอบ้านลาดระบุว่า ได้รับพระราชทานวิสุงคามสีมา เมื่อ พ.ศ. 2471 และจากหลักฐานที่เหลืออยู่ปรากฏว่าเป็นวัดเก่าแก่ที่ได้รับการปรับปรุงเปลี่ยนแปลงมาโดยตลอด มีตำนานที่เกี่ยวข้องหรือความเชื่อเพราะในสมัยก่อนมีกาอยู่ในหนองน้ำด้านหลังวัด

วิหารก่ออิฐฉาบปูน ขนาด 3 ห้อง มีเสาอิงประดับ บัวหัวเสาเป็นบัวแวงปูนปั้นทาสี ฐานอ่อนโค้งเล็กน้อยมีประตูทั้งด้านหน้าและหลัง ด้านละ 1 ประตู ไม่มีหน้าต่าง ซุ้มประตูประดับลวดลายปูนปั้น ด้านหลังมีรูปสิงห์คู่ ประดับหน้าประตู เครื่องบนเป็นไม้ หลังคามุงกระเบื้องว่าวซีเมนต์ ส่วนปีกนกมุงด้วยกระเบื้องกาบกล้วยดินเผา เดิมส่วนหลังคาคงมุงด้วยกระเบื้องกาบกล้วยดินเผาเช่นเดียวกัน เครื่องลำยองปูนปั้น ช่อฟ้า หางหงส์ เป็นรูปเศียรเทวดา หอระฆังก่ออิฐถือปูน ทรงจัตุรมุข มีบันไดทางขึ้น 4 ด้าน หน้าบันไดทำเป็นมุขยื่นออกไป เป็นที่ตั้งประติมากรรมรูปยักษ์ทั้งสี่ทิศ ซุ้มทั้งสี่ทิศเป็นซุ้มยอดแหลมตกแต่งด้วยลวดลายปูนปั้น ส่วนหลังคาทำเป็นชั้น ๆ ลดหลั่นกันขึ้นไป ส่วนยอดแหลมสูง ตกแต่งด้วยลวดลายปูนปั้นเช่นเดียวกัน

ปูชนียวัตถุมีพระประธาน ในอุโบสถหลังใหม่ เป็นพระพุทธรูปปูนปั้นปางมารวิชัยขนาดใหญ่ ส่วนใบเสมาของอุโบสถหลังใหม่ เป็นทรงสี่เหลี่ยม แบบที่นิยมในสมัยพระบาทสมเด็จพระจอมเกล้าเจ้าอยู่หัว

## อ้างอิง

หนองกาทอง
หมวดหมู่:โบราณสถานในจังหวัดเพชรบุรี
วัดคุ้งกระถิน

**วัดคุ้งกระถิน**  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลอง ในตำบลคุ้งน้ำวน อำเภอเมืองราชบุรี จังหวัดราชบุรี

วัดคุ้งกระถินเป็นวัดเก่าแก่สร้างในสมัยใดไม่ปรากฏหลักฐานแน่ชัด สันนิษฐานว่าก่อสร้างตั้งแต่สมัยอยุธยาตอนปลาย แต่ตั้งวัดเมื่อ พ.ศ. 2420 ได้รับพระราชทานวิสุงคามสีมาเมื่อ พ.ศ. 2409 ได้รับพระราชทานวิสุงคามสีมาครั้งหลังเมื่อวันที่ 24 มิถุนายน พ.ศ. 2541 วัดค่อนข้างขาดการพัฒนามาแต่โบราณ เสนาสนะต่าง ๆ จึงมีสภาพทรุดโทรมยากแก่การบูรณปฏิสังขรณ์ จนเมื่อท่านพระปลัดปฐมธมฺมปาโล ได้เข้ามาดำรงตำแหน่งเจ้าอาวาสวัดคุ้งกระถินเมื่อ พ.ศ. 2524 จึงได้ก่อสร้างเสนาสนะต่าง ๆ ได้แก่ศาลาการเปรียญ 1 หลัง ศาลาเอนกประสงค์ 1 หลัง เตาอบ 1 หลัง ห้องน้ำห้องส้วม 6 หลัง โรงครัว 1 หลัง กุฏิสงฆ์ 2 ชั้น 1 หลัง รวมถึงอุโบสถหลังใหม่

สำหรับอุโบสถหลังเก่ามีสภาพทรุดโทรมมาก หน้าบันเป็นศิลปะแบบจีนผสมกับศิลปะไทย เป็นทรงสามเหลี่ยมหน้าจั่วตัดเรียบตรงกลางปั้นเป็นลายนูนรูป มังกรคู่ประคองแจกันทรงสูงปั้นลายดอกพุฒตาล กรอบโดยรอบชักร่องลึกเล่นระดับสองชั้น ลวดลายโดยรอบกรอบสามเหลี่ยมหน้าจั่วปั้นเป็นลายนูนต่ำ ช่อฟ้าปั้นเป็นเศียรนาค ชายคามุงกระเบื้องโดยรอบทำเสาค้ำชายคา ทรงแปดเหลี่ยมย่อมุม ด้านบนฐานบัวหงายหัวเสาเป็นฐานแปดเหลี่ยม ชักร่องลดระดับเป็นเอวคอด จำนวนเสา ด้านข้างแปดต้น เสาด้านหน้าหกต้น  เจดีย์ย่อมุมไม้สิบสองตั้งอยู่บริเวณมุมกำแพงแก้วด้านทิศตะวันออกเฉียงเหนือเป็นเจดีย์ก่ออิฐถือปูนย่อมุมไม้สิบสอง ฐานเจดีย์เป็นฐานสิงห์ซ้อนกันเป็นชั้น ๆ องค์ระฆังทรงเหลี่ยมขนาดเล็ก ส่วนยอดชำรุดหักหายไปสภาพชำรุดทรุดโทรมมากที่ฐานถูกขุดเจาะหาโบราณวัตถุเป็นโพรงขนาดใหญ่

## อ้างอิง

คุ้งกระถิน
หมวดหมู่:โบราณสถานในจังหวัดราชบุรี
อิม ซ็อง-จิน

**อิม ซ็อง-จิน** (; เกิด 11 มกราคม พ.ศ. 2542) เป็นนักกีฬาวอลเลย์บอลในร่มชาวเกาหลีใต้ เขาเล่นในตำแหน่งตัวตบหัวเสาให้กับซูว็อนเคอีพีซีโอวิซตอร์มในวี-ลีก และทีมชาติเกาหลีใต้ ซ็องจินเคยร่วมทีมชาติเกาหลีใต้ รุ่นอายุ 19 ปี และได้อันดับที่ 4 จากการแข่งขันวอลเลย์บอลชายชิงแชมป์โลก รุ่นอายุไม่เกิน 19 ปี 2017 นอกจากนี้ยังถือได้ว่าเป็นหนึ่งในนักกีฬาดาวรุ่งที่ได้รับความสนใจอย่างมาก เขามีผลงานถ่ายแบบ ถ่ายโฆษณาอีกด้วย

## ชีวิตในวัยเด็กและระดับอาชีพ
อิม ซ็อง-จิน เกิดเมื่อวันที่ 11 มกราคม ค.ศ. 1999 ที่เชช็อน, จังหวัดชุงชองเหนือ เขาเข้าเรียนที่โรงเรียนประถมยงดู ก่อนจะย้ายไปโรงเรียนประถมอึยริม ซึ่งเป็นที่ที่เขาเริ่มเล่นวอลเลย์บอล ต่อมาเขาเข้าเรียนที่โรงเรียนมัธยมเชช็อน และโรงเรียนมัธยมอุตสาหกรรมเชช็อน ในปี ค.ศ. 2017 อิมมีบทบาทสำคัญในการพาทีมโรงเรียนของเขาผ่านเข้าสู่รอบต่อไปในการแข่งขันวอลเลย์บอลถ้วยยองกวัง อี ดา-แร จาก *Insight* ยกย่องให้เขาเป็นหนึ่งในตัวตบที่ดีที่สุดของทีมและเป็นดาวรุ่งที่น่าจับตามองในอนาคต

อิมเข้าศึกษาที่มหาวิทยาลัยซ็องกยุงกวัน ในปี ค.ศ. 2018 ในการแข่งขันวอลเลย์บอลระดับมหาวิทยาลัยแห่งชาติปีนั้น เขามีส่วนช่วยให้ทีมมหาวิทยาลัยเอาชนะมหาวิทยาลัยโชซ็อน 3–0 ในนัดเปิดสนาม ในฐานะนักศึกษาชั้นปีที่สาม อิมสมัครเข้าร่วมดราฟต์ผู้เล่นหน้าใหม่ของสหพันธ์วอลเลย์บอลเกาหลี ฤดูกาล 2020–2021 และได้รับเลือกโดยซูว็อนเคอีพีซีโอวิซตอร์มในรอบที่สอง

## ทีมชาติ
อิมได้รับเลือกให้เป็นตัวแทนทีมชาติวอลเลย์บอลชายทีมชาติเกาหลีใต้ รุ่นอายุไม่เกิน 19 ปี เพื่อลงแข่งขันในวอลเลย์บอลชายชิงแชมป์โลก รุ่นอายุไม่เกิน 19 ปี 2017 ในรอบแบ่งกลุ่มที่พบกับทีมชาติบังกลาเทศ เขาทำไปสิบแต้ม ซึ่งเป็นคะแนนสูงสุดเป็นอันดับสามของทีม  

ในรอบก่อนรองชนะเลิศ อิมทำได้สิบสามแต้ม และถูกยกย่องว่ามีส่วนสำคัญในการพาทีมเอาชนะทีมชาติไต้หวัน เขาถูกมองว่าเป็นหนึ่งในกำลังสำคัญที่ช่วยให้ทีมผ่านเข้าสู่รอบรองชนะเลิศของทัวร์นาเมนต์นี้

## สไตล์การเล่นและภาพลักษณ์
อิมเล่นในตำแหน่งตัวตบหัวเสา โดยได้รับการยกย่องในด้านความแข็งแกร่งทั้งเกมรุกและเกมรับ  

เขาเคยเล่นในตำแหน่งตัวตบซ้ายตั้งแต่สมัยมัธยมปลาย โดยในช่วงมหาวิทยาลัย ความถี่ในการโจมตีของเขาลดลง ในขณะที่จำนวนครั้งในการเสิร์ฟและรับบอลเพิ่มขึ้น ร่วมกับ , ทั้งคู่ได้รับการขนานนามว่าเป็น "ขุมทรัพย์" และ "ดูโอ้ทีมชาติ" ของวงการวอลเลย์บอลเกาหลีใต้  

นอกจากนี้ เขายังได้รับฉายาว่า "เจ้าชายแห่งซูว็อน" อิมระบุว่าซง ฮุย-แช และ ช็อง จี-ซ็อก เป็นนักกีฬาต้นแบบของเขา

## สโมสร
*   (2015-2018)
*   (2018-2020)
*   (2020–ปัจจุบัน)

## รางวัล
### ระดับทีมชาติ
* Challenger Cup 2022 ได้อันดับที่ 3
* Asian Championships U18 2017 ได้อันดับที่ 2
* Asian Championships U20 2018 ได้อันดับที่ 2
* AVC Cup for Men 2022 ได้อันดับที่ 4

### ระดับสโมสร

* Korean V-League ฤดูกาล 2021/22 ได้อันดับที่ 3
* KOVO Cup 2020/21 ได้อันดับที่ 1
* KOVO Cup 2021/22ได้อันดับที่ 3
* KUSF U-League ฤดูกาล 2018/19 ได้อันดับที่ 2
* KUSF U-League ฤดูกาล 2020/21 ได้อันดับที่ 3

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2542
หมวดหมู่:นักวอลเลย์บอลชายชาวเกาหลีใต้
หมวดหมู่:ตัวตบหัวเสาวอลเลย์บอล
หมวดหมู่:บทความเกี่ยวกับ นักวอลเลย์บอล ที่ยังไม่สมบูรณ์
หมวดหมู่:บุคคลจากมหาวิทยาลัยซ็องกยุงกวัน
โรงพยาบาลเซนต์เจมส์

**โรงพยาบาลเซนต์เจมส์**  () เป็นโรงพยาบาลเพื่อการเรียนการสอนในดับลิน ประเทศไอร์แลนด์ โดยมีพันธมิตรทางวิชาการคือวิทยาลัยทรินิตี ดับลิน และบริหารงานโดยกลุ่มโรงพยาบาลดับลินมิดแลนส์

## ประวัติ
ต้นกำเนิดของโรงพยาบาลนี้อยู่ในสถานสงเคราะห์คนจนที่ได้รับการริเริ่มเมื่อดับลินคอร์ปอเรชันจ่ายเงิน 300 ปอนด์เพื่อเข้าถือสิทธิ์สถานที่ตั้งดังกล่าวใน ค.ศ. 1603 ครั้นสงครามระหว่างพระเจ้าวิลเลียมที่ 3 และพระเจ้าเจมส์ที่ 2 เข้ามาแทรกแซง และโครงการนี้ก็ถูกยกเลิกไปจนกระทั่งแมรี ดัชเชสแห่งออร์มอนด์ ผู้เป็นภริยาของเจมส์ บัตเลอร์ ดยุกแห่งออร์มอนด์ที่ 2 ได้วางศิลาฤกษ์ใน ค.ศ. 1703 ส่วนโจนาธาน สวิฟท์ ซึ่งเป็นผู้แจกจ่ายจุลสาร ได้กล่อมให้สร้างสิ่งอำนวยความสะดวกสำหรับเด็กอ่อนที่ถูกทิ้ง และใน ค.ศ. 1727 สถานสงเคราะห์คนจนดังกล่าวก็ได้รับการขยายออกไปด้วยการเพิ่มโรงพยาบาลเด็กกำพร้า โดยอาร์เธอร์ กินเนสส์ ซึ่งเป็นผู้ผลิตเบียร์ ได้ดำรงตำแหน่งคณะกรรมการบริหารในช่วงปีแรก ๆ

โรงพยาบาลเด็กกำพร้านี้ได้ปิดตัวลงใน ค.ศ. 1829 และอาคารต่าง ๆ ถูกดูดกลืนโดยสถานกักกันเซาท์ดับลิน ครั้นในช่วงการลุกฮืออีสเตอร์เมื่อ ค.ศ. 1916 สถานกักกันเซาท์ดับลินได้ถูกกองกำลังกบฏยึดครอง ต่อมา สถานสงเคราะห์คนจนดังกล่าวได้รับการพัฒนาจนกลายเป็นโรงพยาบาลเทศบาลที่รู้จักกันในชื่อโรงพยาบาลเซนต์เควิน หลังจากการได้รับเอกราชของไอร์แลนด์ใน ค.ศ. 1921 และเปลี่ยนชื่อเป็นโรงพยาบาลเซนต์เจมส์ใน ค.ศ. 1971

ส่วนทรินิตีเซ็นเตอร์ ซึ่งรวมแผนกคลินิกโรงเรียนแพทย์ของวิทยาลัยทรินิตีและห้องสมุดทางการแพทย์ของวิทยาลัย เปิดให้บริการใน ค.ศ. 1994

กระทั่งมีการก่อตั้งหน่วยรังสีบำบัดรักษามะเร็งแห่งใหม่ขึ้นที่โรงพยาบาลนี้ใน ค.ศ. 2012

วิทยาเขตของเซนต์เจมส์ได้รับเลือกใน ค.ศ. 2012 ให้เป็นสถานที่สำหรับโรงพยาบาลเด็กแห่งชาติ ซึ่งอนุญาตให้ใช้ทำเลร่วมกับโรงพยาบาลผู้ใหญ่ และอาจเป็น "ทำเลร่วมไตรภาคี" กับโรงพยาบาลคลอดบุตรในอนาคตบนสถานที่ตั้งเดียวกัน

ใน ค.ศ. 2015 โรงพยาบาลนี้กลายเป็นโรงพยาบาลแห่งแรกในประเทศไอร์แลนด์ที่มีบริการตรวจเอชไอวีและตับอักเสบเป็นประจำสำหรับผู้ป่วยทุกรายที่มาถึงโรงพยาบาล

## บริการ
โรงพยาบาลนี้ ซึ่งเป็นโรงพยาบาลเพื่อการเรียนการสอนหลักของวิทยาลัยทรินิตี ดับลิน มีเตียง 1,010 เตียง

## บุคคลที่มีชื่อเสียง
* แอนน์ ยัง ผู้ก่อตั้งโรงเรียนการพยาบาลทั่วไปแห่งแรกของประเทศไอร์แลนด์

## อ้างอิง

## อ่านเพิ่ม
* 

## แหล่งข้อมูลอื่น
* 

เซนต์เจมส์
เลตมีบีแดร์

**เลตมีบีแดร์** () เป็นเพลงยอดนิยมที่แต่งโดยจอห์น รอสติลล์ (John Rostil) บันทึกเสียงครั้งแรกโดย ออกจำหน่ายในเดือนกันยายน ค.ศ. 1973 เป็นซิงเกิลที่สองจากสตูดิโออัลบั้มที่มีชื่อเดียวกัน เพลงนี้ซึ่งได้รับอิทธิพลจากดนตรีคันทรี เป็นซิงเกิลแรกของนิวตัน-จอห์นที่ได้รับการจัดอันดับท็อปเทนซิงเกิลในสหรัฐ โดยขึ้นถึงอันดับที่ 6 และยังทำให้เธอได้รับรางวัลแกรมมีในสาขานักร้องเพลงคันทรีหญิงยอดเยี่ยมอีกด้วย ผู้ร้องประสานเสียงเบสในเพลงได้แก่ ไมค์ แซมส์ (Mike Sammes)

## ชาร์ต

### รายสัปดาห์

### สรุปประจำปี

## ยอดขายและการรับรอง

## คัพเวอร์
* "เลตมีบีแดร์" ได้รับการบันทึกการแสดงสดโดยเอลวิส เพรสลีย์ และได้นำไปขับร้องในคอนเสิร์ตหลายครั้งจนกระทั่งเขาเสียชีวิตในปี ค.ศ. 1977 รุ่นการบันทึกที่โด่งดังที่สุดของเอลวิส น่าจะเป็นจากคอนเสิร์ตในเมืองเมมฟิส รัฐเทนเนสซี เมื่อวันที่ 20 มีนาคม ค.ศ. 1974 บทเพลงส่วนใหญ่จากคอนเสิร์ตนั้นถูกเผยแพร่ในอัลบั้ม **  เมื่อวันที่ 7 กรกฎาคม ค.ศ. 1974 นอกจากนี้คัพเวอร์ของเพลง "เลตมีบีแดร์" จากคอนเสิร์ตครั้งนั้นยังได้รับการเผยแพร่เป็นเพลงที่ 5 ในอัลบั้ม *[[Moody Blue]]*  เมื่อวันที่ 19 กรกฎาคม ค.ศ. 1977
* ไอค์ & ทีนา เทอร์เนอร์ ในอัลบั้ม *[[Sweet Rhode Island Red]]*  เผยแพร่ในปี ค.ศ. 1974 
* ทันยา ทัคเกอร์ ในอัลบั้ม *[[Would You Lay with Me (In a Field of Stone)]]*  ซึ่งได้รับแผ่นเสียงทองคำในปี ค.ศ. 1974 และรวมอยู่ในอัลบั้มรวมเพลงฮิตหลายอัลบั้ม
* คอนเวย์ ทวิตตี และโลเรตตา ลินน์ ในอัลบั้ม LP *[[Feelins' (album)|Feelins']]*  เผยแพร่ในปี ค.ศ. 1975
* เมลินดา ชไนเดอร์ และเบซซี โคล ในอัลบั้ม *[[Great Women of Country]]* ในปี ค.ศ. 2014
* เดลตา กูดเดร็ม ในมินิซีรีส์ *[[Olivia Newton-John: Hopelessly Devoted to You]]* และอัลบั้มเพลงประกอบ *[[I honest Love You (album)|I Integrity* Love You]]'' ซึ่งเธอร่วมทำเพลง "เลตมีบีแดร์" กับนิวตัน-จอห์น ด้วยตนเอง

## อ้างอิง

หมวดหมู่:ซิงเกิลในปี พ.ศ. 2516
หมวดหมู่:เพลงของโอลิเวีย นิวตัน-จอห์น
หมวดหมู่:เพลงของไอค์ & ทีนา เทอร์เนอร์
หมวดหมู่:เพลงของทันยา ทัคเกอร์
หมวดหมู่:เพลงของเอลวิส เพรสลีย์
กลุ่มอาการแม็คคูน–อัลไบรต์

**กลุ่มอาการแม็คคูน-อัลไบรต์** () เป็นโรคทางพันธุกรรมที่ซับซ้อน  ส่งผลให้เกิดความผิดปกติในระบบกระดูก ผิวหนัง และระบบต่อมไร้ท่อ โรคนี้ถือเป็นโรคพันธุกรรมกลุ่มโมเซอิกที่เกิดขึ้นจากการกลายพันธุ์ที่กระตุ้นยีนโซมาติกในโลคัส *[[GNAS complex locus|GNAS]]* ซึ่งสร้างหน่วยย่อยอัลฟาของโปรตีนจี เฮตเตอโรไตรเมตริก Gs

โรคนี้มีการบรรยายไว้ครั้งแรกในปี 1937 โดยกุมารแพทย์ชาวอเมริกัน ดอนอแวน เจมส์ แม็คคูน และนักวิทยาต่อมไร้ท่อ ฟุลเลอร์ อัลไบรต์

## อาการ
จะสงสัยกลุ่มอาการแม็คคูน-อัลไบรต์เมื่อมีอาการแสดงต่อไปนี้อย่างน้อยสองข้อ:
* ไฟบรัสดิสเฟลเซีย
* พยาธิสภาพผิวคล้ำ (Hyperpigmented skin lesions) ที่มีลักษณะเฉพาะ เช่น ขอบยึกยือแบบ "ชายฝั่งของเมน" ("coast of Maine") และมีแนวโน้มที่จะเกิดตามเส้นกลางลำตัว ในอดีตนิยมเรียกรูปแบบพยาธิสภาพนี้ว่ากาเฟอูเลต์มักคูล แต่ลดความนิยมลงเนื่องจากสามารถใช้บรรยายได้เฉพาะพยาธิสภาพในผู้ป่วยผิวขาว
* โรคกลุ่มต่อมไร้ท่อทำงานมากเกินปกติ

โรคต่อมไร้ท่อจำนวนมากสามารถพบได้ในโรคนี้ อันเป็นผลจากการผลิตฮอร์โมนเพิ่มขึ้น
* การเข้าสู่วัยเจริญพันธุ์ก่อนวัย: เป็นโรคของต่อมไร้ท่อที่พบได้มากที่สุดในกลุ่มอาการแม็คคูน-อัลไบรต์ พบในเด็กผู้หญิง (~85%) ควบคู่ไปกับซิสต์ผลิตฮอร์โมนเอสโตรเจน ส่งผลให้เกิดการเติบโตของเต้านม, ความสูง และเลือดออกทางช่องคลอด การเข้าสู่วัยเจริญพันธุ์ก่อนวัยยังอาจพบได้ในเด็กผู้ชายเช่นกัน แต่พบได้น้อยกว่ามาก (~10–15%)
* ความผิดปกติของอัณฑะ: พบได้ในเด็กผู้ชายส่วนใหญ่ (~85%) ที่มีโรคนี้
* ภาวะธัยรอยด์สูง: เกิดขึ้นในราวหนึ่งในสามของผู้ป่วย สามารถตรวจได้จากการอัลตราซาวด์ต่อมธัยรอยด์ และอาจมีความเสี่ยงเพิ่มขึ้นเล็กน้อยในการเกิดมะเร็งต่อมธัยรอยด์
* โกรว์ธฮอร์โมนเกิน: พบได้ในผู้ป่วยราว 10–15% อาจทำให้เกิดการขยายตัวของไฟบรัสดิสเพลเซียในกระดูกเครนิโอเฟเชียล (craniofacial) ซึ่งเพิ่มความเสี่ยงในการสูญเสียการมองเห็นและการได้ยิน
* กลุ่มอาการคุชชิง: พบได้ยากมากและถ้าพบ จะพบตั้งแต่ยังเป็นทารก
* ฟอสเฟตในเลือดสูง เป็นผลจากไฟโบรบลาสต์โกรว์ธแฟ็กเตอร์ 23 ที่ผลิตมามากเกินไป อาจนำไปสู่โรคกระดูกอ่อนและความผิดปกติของกระดูก

## อ้างอิง

## แหล่งข้อมูลอื่น
* GeneReviews entry for fibrous dysplasia/McCune–Albright Syndrome

หมวดหมู่:โรคผิวหนังจากพันธุกรรม
หมวดหมู่:ความผิดปกติแต่กำเนิด
ยูฟ่าซูเปอร์คัพ 2022

**ยูฟ่าซูเปอร์คัพ 2022** เป็นการแข่งขันฟุตบอลยูฟ่าซูเปอร์คัพ ครั้งที่ 47 ซึ่งเป็นการแข่งขันฟุตบอลประจำปีระหว่างทีมชนะเลิศ ยูฟ่าแชมเปียนส์ลีก ฤดูกาล 2021–22 เรอัลมาดริด จากสเปน พบกับทีมชนะเลิศ ยูฟ่ายูโรปาลีก ฤดูกาล 2021–22 ไอน์ทรัคท์ฟรังค์ฟวร์ท จากเยอรมนี. การแข่งขันจัดขึ้นในวันที่ 10 สิงหาคม ค.ศ. 2022 ณ สนามกีฬาโอลิมปิก ในเมืองเฮลซิงกิ ประเทศฟินแลนด์.

## สโมสร

## นัด

### รายละเอียด
ทีมชนะเลิศแชมเปียนส์ลีกจะได้รับการกำหนดให้เป็นทีม "เจ้าบ้าน" เพื่อวัตถุประสงค์ในการบริหาร.



## ดูเพิ่ม
*ยูฟ่าแชมเปียนส์ลีก นัดชิงชนะเลิศ 2022
*ยูฟ่ายูโรปาลีก นัดชิงชนะเลิศ 2022
*ยูฟ่ายูโรปาคอนเฟอเรนซ์ลีก นัดชิงชนะเลิศ 2022
*ยูฟ่าวิเมนส์แชมเปียนส์ลีก นัดชิงชนะเลิศ 2022

## หมายเหตุ

## อ้างอิง

## แหล่งข้อมูลอื่น
*

2022
ซูเปอร์คัพ
ซูเปอร์คัพ 2022
ซูเปอร์คัพ 2022
เทวลิขิต

**เทวลิขิต** () ในเทววิทยาศาสนาคริสต์ เป็นลัทธิที่มีความเห็นว่าเหตุการณ์ทั้งหมดเกิดขึ้นเพราะพระเป็นเจ้าประสงค์ให้เกิดขึ้น โดยความเห็นแบบนี้โดยปกติใช้อ้างถึงชะตากรรมที่เกิดขึ้นในขั้นสุดท้ายของวิญญาณของแต่ละบุคคล การอธิบายความหมายของเทวลิขิตมักมุ่งแก้ปัญหาเกี่ยวกับปฏิทรรศน์ของเจตจำนงเสรี อันชี้ให้เห็นว่าสัพพัญญุตาของพระเป็นเจ้าดูขัดแย้งกับเจตจำนงเสรีของมนุษย์ ในบริบทนี้ เทวลิขิตสามารถถือว่าเป็นรูปแบบหนึ่งของนิยัตินิยมทางศาสนา และโดยปกติถือได้ว่าเป็นรูปแบบหนึ่งของลัทธิกำหนดล่วงหน้า (predeterminism) ซึ่งมีอีกชื่อหนึ่งว่า นิยัตินิยมทางเทววิทยา

## อ้างอิง

หมวดหมู่:ปรัชญาศาสนาคริสต์
หมวดหมู่:คำศัพท์ศาสนาคริสต์
ไนต์วิตอะแคต

***ไนต์วิตอะแคต*** () เป็นซีรีส์มังงะญี่ปุ่น เขียนเรื่องและวาดภาพโดยคิวริว Z เดิมเริ่มเผยแพร่ในบัญชีทวิตเตอร์ของผู้เขียนในเดือนธันวาคม พ.ศ. 2562 ภายหลังสำนักพิมพ์คาโดกาวะโชเต็งได้รับลิขสิทธิ์ตีพิมพ์เป็นหนังสือมังงะรวมเล่ม (*[[ทังโกบง]]*) ในเดือนตุลาคม พ.ศ. 2563 วางจำหน่ายถึงเล่มที่ 4 ในเดือนตุลาคม พ.ศ. 2565 ซีรีส์อนิเมะโทรทัศน์ดัดแปลงสร้างโดยสตูดิโอพูยูไก ออกอากาศตั้งแต่เดือนสิงหาคมถึงกันยายน พ.ศ. 2565 และฉายต่อในฐานะออริจินอลเน็ตแอนิเมชัน (โอเอ็นเอ) ตั้งแต่เดือนตุลาคม พ.ศ. 2565 ถึงมกราคม พ.ศ. 2566 ฤดูกาลที่ 2 มีกำหนดฉายในเดือนมีนาคม พ.ศ. 2566

## ตัวละคร
;
: 

;
: 

;
: 

## อ้างอิง

## แหล่งข้อมูลอื่น
*  
* 
* อนิเมะ ''ไนต์วิตอะแคต'' ทางปีลีปีลี 

หมวดหมู่:มังงะที่ตีพิมพ์ในปี พ.ศ. 2562
หมวดหมู่:อนิเมะที่ออกฉายในปี พ.ศ. 2565
หมวดหมู่:อนิเมะที่ออกฉายในปี พ.ศ. 2566
หมวดหมู่:อนิเมะโอเอ็นเอในปี พ.ศ. 2565
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนช่องเกี่ยวกับแมว
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:มังงะของสำนักพิมพ์คาโดกาวะโชเต็ง
วันสิ้นโลกกับสุนัขชิบะของฉัน

***วันสิ้นโลกกับสุนัขชิบะของฉัน*** () เป็นซีรีส์มังงะสี่ช่องญี่ปุ่น เขียนเรื่องและวาดภาพโดยยู อิชิฮาระ เดิมเผยแพร่ในฐานะเว็บมังงะทางทวิตเตอร์ ต่อมาได้นำมาเผยแพร่เป็นซีรีส์โดยคาโดกาวะคอร์เปอเรชัน เริ่มเผยแพร่ทางเว็บไซต์ *ComicWalker* ในเดือนมีนาคม พ.ศ. 2561 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) โดยสำนักพิมพ์คาโดกาวะโชเต็ง ถึงเล่มที่ 3 เมื่อเดือนธันวาคม พ.ศ. 2563 ออริจินอลเน็ตแอนิเมชัน (โอเอ็นเอ) ดัดแปลงสร้างโดยสตูดิโอ ดีแอลอี ฉายทางยูทูบตั้งแต่เดือนสิงหาคม พ.ศ. 2565 ถึงกุมภาพันธ์ พ.ศ. 2566

## ตัวละคร
;
: 

;
: 

## สื่อ
### มังงะ

### อนิเมะ
เมื่อวันที่ 7 มิถุนายน พ.ศ. 2565 มีการประกาศดัดแปลงเป็นอนิเมะออริจินอลเน็ตแอนิเมชัน (โอเอ็นเอ) ผลิตแอนิเมชันโดยสตูดิโอดีแอลอีและกำกับโดยโซโรโซโระ ทานิงาวะ เริ่มเผยแพร่ทางยูทูบเมื่อวันที่ 2 สิงหาคม พ.ศ. 2565

## อ้างอิง

## แหล่งข้อมูลอื่น
*  
* 
* อนิเมะ ''วันสิ้นโลกกับสุนัขชิบะของฉัน'' ทางปีลีปีลี 

หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะโอเอ็นเอในปี พ.ศ. 2565
หมวดหมู่:การ์ตูนช่องเกี่ยวกับสุนัข
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนสี่ช่อง
หมวดหมู่:มังงะของสำนักพิมพ์คาโดกาวะโชเต็ง
วัดสามร่ม

**วัดสามร่ม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำบางปะกงในตำบลบางเล่า อำเภอคลองเขื่อน จังหวัดฉะเชิงเทรา มีอาณาเขต ทิศเหนือจดที่ดินเอกชน ทิศใต้จดแม่น้ำบางปะกง ทิศตะวันออกจดโรงเรียนวัดสามร่ม (ไพบูลย์ปัญญา) ทิศตะวันตกจดที่ดินเอกชน มีที่ดินตั้งวัดมีเนื้อที่ 26 ไร่ 1 งาน

วัดสามร่ม (จีโรตมาราม) ตั้งวัดเมื่อ พ.ศ. 2426 ได้รับพระราชทานวิสุงคามสีมาเมื่อวันที่ 17 มีนาคม พ.ศ. 2504 เขตวิสุงคามสีมา กว้าง 20 เมตร ยาว 25 เมตร 
เป็นวัดที่หลวงพ่อเหลือแห่งวัดสาวชะโงกได้เดินทางมาถึง ณ ที่วัดแห่งนี้ และได้ปักร่มกลดธุดงค์จำนวน 3 คัน เพื่อใช้เป็นสถานที่ในการนั่งสมาธิปฎิบัติธรรมฐาน ต่อมาชาวบ้านจึงเรียกว่า "วัดสามร่ม"

อาคารเสนาสนะ ประกอบด้วย อุโบสถ ศาลาการเปรียญ หอสวดมนต์ ศาลาอเนกประสงค์ ศาลาบำเพ๋ญกุศล ฌาปนสถาน และกุฏิ ภายในวัดสามร่ม มีวิหารหล่วงพ่อพุทธจำลองและพระสิวลี บรรยกาศภายในวัดค่อนข้างที่จะกว้างขวาง

## รายนามเจ้าอาวาส
* พระแดง
* พระครูนิ่ม
* พระตั๊วะ
* พระครูหลิน
* พระครูชวลิต
* พระครูสุทธิวรากร-2564
* พระครูโสภณกิจจานุยุต

## อ้างอิง

สามร่ม
วัดคุ้งกร่าง

**วัดคุ้งกร่าง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดแม่น้ำบางปะกง ในตำบลบางตลาด อำเภอคลองเขื่อน จังหวัดฉะเชิงเทรา 

วัดคุ้งกร่าง แต่เดิมชื่อว่า **วัดภาราม** ต่อมาชาวบ้านเรียกกันว่า **วัดคุ้ง** เพราะอยู่บนเส้นทางสัญจรทางน้ำ (แม่น้ำบางปะกง) ต่อมาเรียกต่อท้ายว่า "วัดคุ้งกร่าง" เพราะบริเวณชายน้ำหน้าวัดมีต้นกร่างใหญ่ยืนอยู่ ตั้งวัดเมื่อ พ.ศ. 2286 ได้รับพระราชทานวิสุงคามสีมาเมื่อวันที่ 23 กุมภาพันธ์ พ.ศ. 2542

ภายในวิหารหลวงพ่อผอมข้างอุโบสถจะเป็นที่ประดิษฐานพระพุทธรูปปางบำเพ็ญทุกรกิริยา ชาวบ้านเรียกว่า *หลวงพ่อผอม* ซึ่งมีอายุมากกว่า 200 ปี ภายในวัดมีศาลาการเปรียญที่สร้างด้วยไม้สักทองทั้งหลัง ยังมีหลวงพ่อพุทธโสธร รูปปั้นหลวงปู่สะอาดอดีตเจ้าคณะตำบลบางตลาด เจ้าอาวาสวัดคุ้งกร่าง หลวงปู่กิจ อดีตเจ้าคณะอำเภอบางคล้า เจ้าอาวาสวัดคุ้งกร่าง ประดิษฐานอยู่ นอกจากนั้นภายนอกวิหารมีองค์พระสังกัจจายน์ปางประทานทรัพย์องค์ใหญ่ที่สุดในโลก

## อ้างอิง

คุ้งกร่าง
วัดจันทร์ (อำเภอนครหลวง)

**วัดจันทร์**  เป็นวัดราษฎร์ในสังกัดคณะสงฆ์มหานิกายตั้งอยู่ริมแม่น้ำป่าสักฝั่งตะวันตก ในตำบลบางพระครู อำเภอนครหลวง จังหวัดพระนครศรีอยุธยา มีเนื้อที่ประมาณ 20 ไร่ 3 งาน 48 ตารางวา

วัดจันทร์ตั้งวัดเมื่อ พ.ศ. 2360 และได้รับพระราชทานวิสุงคามสีมา เมื่อ พ.ศ. 2365 ได้รับพระราชทานวิสุงคามสีมาครั้งหลังเมื่อวันที่ 29 พฤษภาคม พ.ศ. 2560

เมื่อครั้งอุโบสถหลังเดิมมีสภาพทรุดโทรม จึงได้มีการย้ายองค์พระประธานหรือ *หลวงพ่อขาว* เพื่อสร้างอุโบสถหลังใหม่ กลับพบวัตถุมงคล เศียรพระพุทธรูปจำนวนมาก ใต้ฐานองค์พระมีไหสีดำขนาดใหญ่ มีหูจับ 4 หู จึงนำมาเปิดดูพบว่า ภายในมีพระเครื่องเนื้อดินเผา เช่น หลวงพ่อโตวัดบางกระทิง พระซุ้มกอเหรียญหลวงพ่อขาว วัตถุมงคลรุ่นแรกของวัด พุทธลักษณะของพระกรุวัดจันทร์ สันนิษฐานเบื้องต้นน่าจะเป็นพระสร้างสมัยรัตนโกสินทร์ประมาณ 150–170 ปี จากลักษณะพิมพ์ทรง และอักขระคาถาที่ประทับด้านหลังองค์พระ เช่น อุเฑาะว์ นะ

อาคารเสนาสนะภายในวัด ได้แก่กุฏิพระสงฆ์ 1 หลัง จำนวน 7 ห้อง ศาลาอเนกประสงค์ จำนวน 1 หลัง หอกลอง หอระฆัง จำนวน  1 หลัง ศาลาบำเพ็ญกุศล จำนวน 2 หลัง ฌาปนสถาน จำนวน 1 หลัง ห้องสุขา 1 หลัง จำนวน 6 ห้อง และอุโบสถหลังใหม่ที่สร้างตามแบบวัดพระราม 9 กาญจนาภิเษก

## อ้างอิง

จันทร์
นกอีแพรดท้องเหลือง

**นกอีแพรดท้องเหลือง** เป็นนกกินแมลงขนาดเล็กท้องสีเหลืองสดใส หางพัดคล้ายนกอีแพรด ทำให้มันเคยได้รับการระบุชนิดในสกุลนกอีแพรด ปัจจุบันตั้งแต่ปี 2552 นกอีแพรดท้องเหลืองนี้กลับไปอยู่ในสกุล *Chelidorhynx* ซึ่งมีชนิดเดียวในสกุล และอยู่ในวงศ์นกจับแมลง (Stenostiridae) ในชื่อวิทยาศาสตร์ ***Chelidorhynx hypoxanthus*** และชื่อภาษาอังกฤษ fairy-flycatcher, yellow-bellied fantail หรือ yellow-bellied fairy-fantail

พบมากในป่าดิบชื้นบริเวณตีนเขาและกึ่งภูเขาเช่น ช่วงป่าที่มีไม้ใบกว้าง ในอนุทวีปอินเดีย แถบเทือกเขาหิมาลัย และบางส่วนของเอเชียตะวันออกเฉียงใต้ได้แก่ไทย ลาว เวียดนาม และพม่า รวมทั้งอาจพบได้ในประเทศจีน

## อนุกรมวิธาน
นกอีแพรดท้องเหลืองเคยถูกจัดชนิดไว้ในสกุลนกอีแพรด (*Rhipidura*) วงศ์นกอีแพรด (Rhipiduridae) แต่การวิเคราะห์ดีเอ็นเอแสดงให้เห็นว่ามันเป็นญาติสนิทของนกจับแมลง ดังนั้นจึงย้ายไปอยู่ในในสกุล *Chelidorhynx* ซึ่งเป็นสกุลที่มีชนิดเดียว ในวงศ์ Stenostiridae

## ลักษณะทางกายวิภาค
นกอีแพรดท้องเหลืองเป็นนกกินแมลงขนาดเล็กมาก มีความยาวลำตัวประมาณ 8 เซนติเมตร คล้ายนกจับแมลงที่มีหางยาว เมื่อกางหางออกเป็นรูปพัดคล้ายนกอีแพรดเป็นอย่างมากแต่นกอีแพรดท้องเหลืองมีขนาดเล็กกว่ามาก

นกชนิดนี้มีภาวะทวิสัณฐานทางเพศที่ต่างกันเล็กน้อย นกตัวผู้มีหัวและลำตัวด้านบนสีเขียวคล้ำหรือเขียวมะกอกเข้ม หน้าผากและคิ้วกว้างสีเหลืองสด แถบตาดำ ลำตัวด้านล่างเหลือง หางเรียวยาวสีเทาแกมเขียวคล้ำ ปลายหางแต้มขาว นกตัวเมีย มีแถบตาเขียวคล้ำเหมือนสีหัว

## พฤติกรรม
นกซึ่งค่อนข้างเปรียว ไม่ค่อยเกาะนิ่ง ชอบบินจับแมลงที่กำลังบินอยู่กินเป็นอาหาร มักพบรวมฝูงอยู่กับนกชนิดอื่นเช่น นกกระจิบ นกกระติ๊ด นกเดินดง

มักร้องเสียงสูง "ติ๊ด ๆ" ซ้ำ ๆ เป็นเวลานาน

## ถิ่นที่อยู่และการกระจายพันธุ์
thumb|left|Yellow-bellied fantail at Zuluk, Sikkim
พบมากในป่าดิบชื้นบริเวณตีนเขาและกึ่งภูเขา ระดับความสูง 1,500 – 2,565 เมตร ในอนุทวีปอินเดียในแถบเทือกเขาหิมาลัย เช่น เนปาล ปากีสถาน อินเดียตอนบน ภูฏาน บังกลาเทศ และบางส่วนของเอเชียตะวันออกเฉียงใต้ได้แก่ ภาคเหนือและภาคตะวันตกตอนเหนือของไทย ลาวตอนเหนือ เวียดนามตอนเหนือ และพม่า รวมทั้งอาจพบได้ในมณฑลยูนนานของจีน

.ในประเทศไทยเป็นนกประจำถิ่น มีรายงานการพบที่อุทยานแห่งชาติดอยภูคา จังหวัดน่าน อุทยานแห่งชาติดอยอินทนนท์ จังหวัดเชียงใหม่ และอุทยานแห่งชาติแม่วงก์ จังหวัดกำแพงเพชร

## นิเวศวิทยาและการอนุรักษ์
นกอีแพรดท้องเหลืองมีช่วงกระจายพันธุ์ แนวโน้มของประชากรดูเหมือนจะคงที่แม้ว่าขนาดประชากรยังไม่ได้รับการนับอย่างชัดเจน องค์การระหว่างประเทศเพื่อการอนุรักษ์ธรรมชาติ (IUCN) ระบุให้มีสถานะเป็นสิ่งมีชีวิตที่มีความเสี่ยงต่ำต่อการสูญพันธุ์ (LC)

### ในประเทศไทย
นกอีแพรดท้องเหลืองจัดเป็นสัตว์ป่าคุ้มครองของประเทศไทย ตั้งแต่พ.ศ. 2546 ในประเภทสัตวป่าจําพวกนกลำดับที่ 842

## อ้างอิง

อีแพรดท้องเหลือง
อีแพรดท้องเหลือง
อีแพรดท้องเหลือง
อีแพรดท้องเหลือง
อีแพรดท้องเหลือง
อีแพรดท้องเหลือง
อีแพรดท้องเหลือง
อีแพรดท้องเหลือง
โช อี-ฮย็อน

**โช อี-ฮย็อน** (, เกิด 8 ธันวาคม ค.ศ. 1999) เป็นนักแสดงชาวเกาหลีใต้ ซึ่งเริ่มเข้าสู่วงการการแสดงในปี ค.ศ. 2017 และเป็นที่รู้จักจากบทบาทของเธอในละครชุดเกาหลีใต้ เรื่อง *[[เพลย์ลิสต์ชุดกาวน์]]* (Hospital Playlist; ค.ศ. 2020–2021), *[[School 2021]]* (ค.ศ. 2021–2022) และ *[[มัธยมซอมบี้]]* (All of Us are Dead; ค.ศ. 2022)

## อาชีพ
โช อี-ฮย็อน เริ่มเข้าสู่วงการการแสดงในปี ค.ศ. 2017 ต่อมาได้เซ็นสัญญากับ เจวายพีเอนเตอร์เทนเมนต์ ในปี ค.ศ. 2018 แต่หลังจากนั้นได้ย้ายไปเซ็นสัญญากับ Artist Company ในปี ค.ศ. 2019

## ผลงานการแสดง

### ภาพยนตร์

### ละครชุดที่ออกอากาศทางโทรทัศน์

### ละครชุดออนไลน์

### มิวสิกวิดีโอ

## รางวัล และการเสนอชื่อเข้าชิง

## อ้างอิง

## แหล่งข้อมูลอื่น

* 
* 
* 

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2542
หมวดหมู่:บุคคลจากควังมย็อง
หมวดหมู่:นักแสดงหญิงชาวเกาหลีใต้ในศตวรรษที่ 21
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
นานา (เทพี)

[thumb|เทวนารีองค์หนึ่ง คาดว่าคือเทพีนานาประทับเหนือ[ราชสีห์ ศิลปะแฮฟทาไลต์หรือเติร์ก คริสต์ศตวรรษที่ 5-6 พบที่ประเทศอัฟกานิสถาน]]
**นานา** (กรีกกุษาณ: Νανα, Ναναια, Ναναϸαο; ซอกเดีย: nny) เป็นเทพสตรีศักดิ์สิทธิ์ในคติชนแบกเตรีย เกิดขึ้นจากการประสมความเชื่อระหว่างเทพีอินันนาของชาวซูเมอร์-บาบิโลน กับเทพีอานาฮีตาของศาสนาโซโรอัสเตอร์ ซึ่งเป็นความเชื่อท้องถิ่นของจักรวรรดิกุษาณ

เทพีนานาปรากฏนามครั้งแรกในเหรียญกษาปณ์ของกษัตริย์แบกเตรียเมื่อ 100 ปีก่อนคริสต์ศักราช เป็นภาพราชสีห์ สองศตวรรษถัดมาเทพีนานาก็ปรากฏอีกครั้งในเหรียญกษาปณ์และตราประทับของกษัตริย์กุษาณ โดยเฉพาะกลางคริสต์ศตวรรษที่ 2 ซึ่งตรงกับรัชสมัยพระเจ้ากนิษกะ โดยปรากฏภาพเทวีองค์นี้ในลักษณะต่อสู้ โดยมีราชสีห์คุ้มกัน ใกล้เคียงกับเทพีทุรคาในศาสนาฮินดู เพราะเป็นเทพีแห่งสงครามและมีสิงโตคุ้มกันเช่นกัน

พื้นที่จักรวรรดิกุษาณในอดีตครอบคลุมพื้นที่ของชาวอิหร่าน ได้แก่ ซอกเดีย เฟอร์กอนา แบกเตรีย และแอราโคเซีย เรื่อยไปจนถึงคันธาระ และมถุรา ปัจจุบันดินแดนส่วนใหญ่เหล่านี้ขึ้นกับประเทศอัฟกานิสถาน ประเทศปากีสถาน ประเทศทาจิกิสถาน ประเทศอุซเบกิสถาน และทางตะวันออกเฉียงเหนือของประเทศอินเดีย  ในประเทศปากีสถานและอัฟกานิสถานมีคำว่า *นาวี* เป็นคำในภาษาปาทาน แปลว่า เจ้าสาว

## ระเบียงภาพ

ไฟล์:Coin of Sapadbizes.jpg|เหรียญกษาปณ์แบกเตรีย (10 ปีก่อนคริสต์ศักราช) มีภาพสิงโตและพระจันทร์เสี้ยว (ด้านหลัง)
ไฟล์:Kanishka I. Circa 100-126 CE with goddess Nana.jpg|เหรียญพระเจ้ากนิษกะ (ค.ศ. 100-126) และเทพีนานา (ด้านหลัง)
ไฟล์:Khwarazm Bowl (BM).JPG|ชามเงินยุคควาแรซึม ปรากฏภาพเทวีมีสี่กร ประทับบนหลังราชสีห์ คาดว่าเป็นเทพีนานา จัดแสดงที่พิพิธภัณฑ์บริติช


## อ้างอิง

## อ่านเพิ่มเติม
*Azarpay, Guity. "Nana, the Sumero-Akkadian Goddess of Transoxiana." *Journal of the American Oriental Society* (1976): 536–542. 
*Falk, Harry. "Kushan rule granted by Nana: The background of a heavenly legitimation." *Kushan Histories: Literary Sources and Selected Papers from a Symposium at Berlin, December 5 to 7, 2013*. Hempen Verlag, 2015.

หมวดหมู่:เทพีเอเชีย
หมวดหมู่:แบกเตรีย
หมวดหมู่:เทพสิงโต
ศิลปะเครื่องกล

[thumb|right|สถานที่ก่อสร้างใน[ยุคกลางตอนกลางจากคัมภีร์ไบเบิลของมาเชยอฟสกี]]
**ศิลปะเครื่องกล** (, ) เป็นแนวคิดในยุคกลางเกี่ยวกับการปฏิบัติหรือทักษะที่จัดเรียงลำดับไว้ มักเปรียบเทียบกับศิลปศาสตร์ตามประเพณีชาวตะวันตก 7 แขนง (*[[ศิลปศาสตร์|artes liberales]]* ซึ่งแปลตามตัวอักษรว่า ศิลปะที่คู่ควรกับเสรีชน) ในภาษาอังกฤษ ศิลปะเครื่องกลมีการเรียกแบบอื่นอีกด้วย ได้แก่ "servile" ([ศิลปะของ]ทาส) และ "vulgar" ([ศิลปะของ]สามัญชน) โดยตั้งแต่สมัยโบราณ ศิลปะเครื่องกลถือว่าไม่คู่ควรกับชายที่เป็นอิสระเพราะถือว่าเป็นสิ่งที่ตอบสนองความต้องการที่ต่ำกว่าความต้องการของเสรีชน

## การอธิบายโดยสรุป
จอห์น สโกตัส แอร์ยูจีนา (ศตวรรษที่ 9) แบ่งศิลปะเครื่องกลเป็น 7 แขนง ได้แก่ 
*  (การตัดเย็บเสื้อผ้า, การทอผ้า)
*  (เกษตรกรรม)
*  (สถาปัตยกรรม, การก่อสร้างด้วยหิน)
*  และ  (การทำสงครามและการล่าสัตว์, การศึกษาการทหาร, "ศิลปะการต่อสู้")
*  (การค้า)
*  (การทำอาหาร)
*  (การตีเหล็ก, โลหกรรม)

ในงานเขียนชื่อว่า ดิดัสกะลิกน (*Didascalicon*) ของฮิวแห่งเซนต์วิกเตอร์ (ศตวรรษที่ 12) ผู้เขียนรวมการเดินเรือ เวชศาสตร์ และ ศิลปะการแสดงละครเป็นส่วนหนึ่งของศิลปะเครื่องกล และไม่ถือว่าการค้า เกษตรกรรม และการทำอาหารเป็นส่วนหนึ่งของศิลปะเครื่องกล การรวมแบบนี้ของฮิวในระดับหนึ่งเป็นการกำหนดและยกระดับศิลปะเครื่องกลให้เป็นสิ่งที่ปรับปรุงมนุษยชาติ โดยเป็นการยกระดับที่เป็นตัวแทนของแนวโน้มที่กำลังได้รับความนิยมจากคนในยุคกลางตอนปลาย

ในศตวรรษที่ 12 ดอมินิกุส กุนดิสซะลินุสเป็นผู้เริ่มกำหนดศิลปะเครื่องกลให้เป็นเรขาคณิตประยุกต์ในยุโรปตะวันตก โดยเขาได้รับอิทธิพลมาจากผลงานของชาวอาหรับที่เขาศึกษามา

ในศตวรรษที่ 19 คำว่า ศิลปะช่างกล (mechanic arts) ใช้อ้างถึงสาขาวิชาบางสาขาซึ่งรู้จักในนาม วิศวกรรม การใช้คำนี้เห็นได้ว่าเป็นการพยายามแยกสาขาวิชาเหล่านี้ออกจากสาขาวิชาที่เกี่ยวกับการสร้างสรรค์และศิลปะ เช่น ศิลปะการแสดงและวิจิตรศิลป์ ซึ่งมีไว้สำหรับชนชั้นสูงในเวลานั้นและสำหรับกลุ่มปัญญาชน นอกจากนี้ ศิลปะช่างกล ถือว่าเป็นสาขาวิชาที่นำไปใช้ประโยชน์ได้จริงสำหรับผู้ที่ไม่ได้มาจากครอบครัวที่ดี

วลีที่เกี่ยวข้อง ได้แก่ ศิลปะที่มีประโยชน์ (useful arts) หรือ ศิลปะประยุกต์ (applied arts) ซึ่งอาจครอบคลุมศิลปะเครื่องกลและศิลปการทั่วไป

การใช้คำว่า ศิลปะช่างกล ในภาษาอังกฤษที่เป็นที่รู้จักที่สุด (และพบบ่อยที่สุดในปัจจุบันนี้) พบได้ในรัฐบัญญัติยกที่ดินสาธารณะให้ของมอร์ริลล์ (Morrill Land-Grant Acts)

## ดูเพิ่ม
* ศิลปศาสตร์

## เชิงอรรถ

## อ้างอิง
*Walton, S.A., *An Introduction to the Mechanical Arts in the Middle Ages*, AVISTA, University of Toronto, 2003

หมวดหมู่:วิทยาศาสตร์ประยุกต์
หมวดหมู่:ศิลปะ
เคโกะ

**เคโกะ** สามารถหมายถึง
* เคโกะ (ชื่อ) - ชื่อต้นของบุคคล
* จักรพรรดิเคโก - จักรพรรดิองค์ที่ 12 แห่งราชวงศ์ญี่ปุ่น
* เคโกะ คิตางาวะ - นักแสดงหญิงชาวญี่ปุ่น
* เกย์โก ฟูฆิโมริ - บุตรสาวคนโตของอัลเบร์โต ฟูฆิโมริ อดีตประธานาธิบดีเปรู

## ตัวละครในบันเทิงคดี
* โมโมอิ เคโกะ - ตัวละครจากเรื่องจอมโจรอัจฉริยะ
* คาวาฮาระ เคโกะ - ตัวละครจากเรื่องไดโนมาสเตอร์
* เคโกะ โอไบรอัน - ตัวละครจากเรื่องสตาร์ เทรค

หมวดหมู่:ชื่อตัว
หมวดหมู่:ชื่อภาษาญี่ปุ่น
ตลาดตรอกหม้อ

**ตลาดตรอกหม้อ** หรือ **ตลาดเทศา** มีชื่อทางการว่า **ชุมชนราชบพิธพัฒนา** เป็นชุมชนและตลาดสดในกรุงเทพ ถือเป็นหนึ่งในตลาดที่คึกคักและเก่าแก่ที่สุด ตั้งอยู่ในแขวงวัดราชบพิธ เขตพระนคร หรือเกาะรัตนโกสินทร์ ย่านเมืองเก่าของกรุงเทพ ตลาดนี้ถือเป็นหนึ่งในตลาดสดในกรุงเทพส่วนในร่วมกับปากคลองตลาดและตลาดท่าเตียน

ตลาดนี้ตั้งอยู่ริมซอยเทศา ติดกับถนนราชบพิธ ใกล้วัดราชบพิธสถิตมหาสีมารามราชวรวิหาร และเชื่อมกับถนนบำรุงเมืองในพื้นที่ใกล้เสาชิงช้าและวัดสุทัศนเทพวรารามราชวรมหาวิหารกับศาลาว่าการกรุงเทพมหานคร

ในอดีต ตลาดมีความกว้างมากกว่าในปัจจุบัน โดยมีขนาดใหญ่ถึงพื้นที่เสาชิงช้าและบริเวณที่เป็นศาลาว่าการกรุงเทพมหานครในปัจจุบัน โดยในเวลานั้นมีชื่อเรียกว่า "ตลาดเสาชิงช้า" จนถึง พ.ศ. 2516 หลังมีการก่อสร้างศาลาว่าการกรุงเทพมหานคร เหล่าผู้ค้าจึงย้ายไปตั้งในพื้นที่ปัจจุบัน

ปัจจุบัน ตลาดนี้เป้นที่รู้จักจากการขายสินค้าต่าง ๆ เช่น อาหารทะเล ผลไม้สด ผัก ข้าวกับแกง และเสื้อผ้า อาคารทั้งหมดเป็นห้องแถวในรูปแบบสถาปัตยกรรมจีน-โปรตุเกส และส่วนใหญ่ดำเนินกิจการโดยชาวไทยเชื้อสายจีน

ตลาดตรอกหม้อเป็นตลาดในช่วงเช้า โดยเปิดบริการเฉพาะเวลา 05.00 นาฬิกาจนถึงประมาณ 11.00 นาฬิกา

## อ้างอิง

## แหล่งข้อมูลอื่น
*

หมวดหมู่:ตลาดในกรุงเทพมหานคร
หมวดหมู่:เศรษฐกิจของเขตพระนคร
เอซ (แก้ความกำกวม)

**เอซ** หรือ **เอส** (Ace) อาจหมายถึง

* **ไพ่เอซ** ในเกมไพ่ หรือ ไพ่ตาย
* **[[เอซ (เบสบอล)]]**

## ตัวละครในบันเทิงคดี
* **[[เอส (เดอะพาวเวอร์พัฟฟ์เกิลส์)]]** ตัวละครจากเรื่องเดอะพาวเวอร์พัฟฟ์เกิลส์
* **[[เอส (ศึกเกมการ์ด อสูรล้านปี)]]** ตัวละครจากเรื่องไดโนมาสเตอร์
* **ศ.เอส** ตัวละครจากเรื่องเอาชีวิตรอด
* **เอซ บันนี่** ตัวละครจากเรื่องลูนี่ตูนส์ บ้าหลุดโลก
* **[[พอร์ทกัส ดี. เอส]]** ตัวละครจากเรื่องวันพีซ
* **[[อุลตร้าแมน เอซ]]** ตัวละครจากเรื่องชื่อเดียวกัน

## ดูเพิ่ม
* คิง

หมวดหมู่:หน้าแก้ความกำกวมชื่อสถานที่
หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:ชื่อเล่น
หมวดหมู่:นามสกุล
หมวดหมู่:นามสกุลอังกฤษ
ฟุตบอลถ้วยพระราชทานประเภท ก. ประจำปี 2539

**การแข่งขัน[[ฟุตบอลชิงถ้วยพระราชทานประเภท ก.|ฟุตบอลถ้วยพระราชทาน ประเภท ก.]] ประจำปี พ.ศ. 2539** จัดขึ้นโดยนำทีมธนาคารกรุงเทพ ชนะเลิศไทยแลนด์ซอกเกอร์ลีก ฤดูกาล 2539/40 กับ สโมสรฟุตบอลทหารอากาศ ชนะเลิศสิงห์เอฟเอคัพ 2539 เพียงนัดเดียว โดยผู้ชนะจะได้ครอบครองถ้วยพระราชทาน ก. เป็นเวลา 1 ปี

## ชิงชนะเลิศ

## ดูเพิ่ม
* ไทยแลนด์ซอกเกอร์ลีก ฤดูกาล 2539/40
* สิงห์เอฟเอคัพ 2539

หมวดหมู่:การแข่งขันฟุตบอลในประเทศไทย
หมวดหมู่:การแข่งขันกีฬาในกรุงเทพมหานคร
หมวดหมู่:ฟุตบอลไทยในปี พ.ศ. 2540
ความถี่เชิงมุม

ในทางฟิสิกส์ **ความถี่เชิงมุม** (, สัญลักษณ์: ω) รวมถึง **ความเร็วเชิงมุม** () เป็นปริมาณสเกลาร์ของอัตราการหมุน โดยมีความหมายคือ การกระจัดเชิงมุมต่อหนึ่งหน่วยเวลา (เช่น การหมุน) หรือ อัตราการเปลี่ยนแปลงของเฟสในคลื่นรูปไซน์ (เช่น การแกว่งและคลื่น) หรือ อัตราการเปลี่ยนแปลงของอาร์กิวเมนต์ของฟังก์ชันไซน์

หนึ่งรอบการหมุนนั้นเท่ากับ 2*π* เรเดียน ฉะนั้น

\omega = \frac{2 \pi}{T} = {2 \pi f} 
เมื่อ :
**ω* คือ ความถี่เชิงมุม (หน่วย เรเดียนต่อวินาที)
**T* คือ คาบ (หน่วย วินาที)
**f* คือ ความถี่ (หน่วย เฮิรตซ์) (บางครั้งใช้เป็น ''ν'')

## หน่วย
ในหน่วย SI โดยปกติแล้วความถี่เชิงมุมจะมีหน่วยเป็น เรเดียนต่อวินาที แม้บางครั้งจะไม่แสดงค่าของการหมุนก็ตาม หากมองในมุมมองของการวิเคราะห์เชิงมิติแล้วนั้น การใช้หน่วยเป็น เฮิรตซ์ (Hz) ก็ถือว่าถูกต้องเช่นกัน หากแต่ตามธรรมเนียม Hz จะใช้กับความถี่ *f* เท่านั้นและแทบจะไม่ใช้กับความถี่เชิงมุม *ω* เลย โดยที่คงไว้แบบนี้ก็เพื่อป้องกันการสับสน เมื่อนำมาใช้กับความถี่หรือค่าคงตัวของพลังค์ เพราะว่าหน่วยของการวัดเชิงมุม (รอบหรือเรเดียน) นั้นถูกละเว้นในระบบ SI นั่นเอง

ในการประมวลผลสัญญาณดิจิทัล ความถี่เชิงมุมนั้นอาจถูกทำให้เป็นมาตรฐานโดยอัตราการสุ่มตัวอย่าง เพื่อให้ได้ผลเป็นความถี่ปกติ

## ตัวอย่าง
### การเคลื่อนที่แบบวงกลม
ในการหมุนหรือการโคจรของวัตถุ จะมีค่าความสัมพันธ์ระหว่าง ระยะห่างจากแกน (r), ความเร็วในแนวสัมผัส (v) และ ความถี่เชิงมุมของการหมุน ในระหว่าง 1 คาบ (T) วัตถุเคลื่อนที่เป็นวงกลมได้ระยะทาง vT ซึ่งระยะทางนั้นจะเท่ากับเส้นรอบวงที่ถูกพาดผ่านโดยวัตถุนั้น (2\pi r) ทำให้ปริมาณสองปริมาณนั้นมีค่าเท่ากัน เมื่อนำความสัมพันธ์ของคาบกับความถี่เชิงมุมมาคิด เราจะได้ \omega = v/r

## อ้างอิง

หมวดหมู่:บทความเกี่ยวกับ ฟิสิกส์ ที่ยังไม่สมบูรณ์
โอชิมะ (โตเกียว)

**โอชิมะ** () เป็นเมืองที่ตั้งอยู่ในกิ่งจังหวัดโอชิมะ มหานครโตเกียว ประเทศญี่ปุ่น  เมืองนี้มีประชากรประมาณ 7,762 คน มีความหนาแน่นของประชากร 85.5 คนต่อตารางกิโลเมตร และมีขนาดพื้นที่ทั้งสิ้น 

โอชิมะตั้งอยู่บนเกาะอิซุโอชิมะ ในบริเวณหมู่เกาะอิซุ ทะเลฟิลิปปิน ทางทิศใต้ระยะทาง 120 กิโลเมตรจากใจกลางโตเกียว อาชีพหลักคือการประมงและการท่องเที่ยว

## แหล่งข้อมูลอื่น
* 
* เว็บไซต์ทางการเทศบาลเมืองโอชิมะ 

หมวดหมู่:เมืองในโตเกียว